open-index/open-wikipedia-markdown huggingface dataset:
杨思（上海）

**杨思**，老底子叫**杨思桥**，勒拉浦东新区上南路、川杨路交会个地方。老底子杨思镇人民政府就勒拉箇埭。伊叫箇個名字是因为河浜杨淄溇，杨思是杨淄个白字白音。貤有讲是因为老底子箇埭有個姓杨个教书先生造仔座桥，叫杨师桥，后些来“师”变成功“思”。杨思面积约莫60公顷，人住拉杨思港两面，南北向矩形分布。

2000年4月10号，杨思畀三林镇喫脱。现在留拉杨思中学、杨思地铁站咾啥个名字。

## 参考
马来西亚总理

**马来西亚总理**（马来语：，），是马来西亚联邦政府个拿嗼温，

以下是马来西亚政府个总理一览：

*东古·阿卜杜勒·拉赫曼（*Tunku Abdul Rahman*，1957年8月31号-1970年9月22号在任）
*敦阿卜杜勒·拉扎克（*Abdul Razak Hussein*，1970年9月22号-1976年1月14号在任）
*侯赛因·奥恩（*Hussein Onn*，1976年1月15号-1981年7月16号在任）
*马哈蒂尔·穆罕默德（*Mahathir Mohamad*，1981年7月16号-2003年10月31号在任） 
*阿卜杜拉·巴达维（*Abdullah Ahmad Badawi*，2003年10月31号-2009年4月3号在任）
*纳吉·阿都拉萨（*Najib Razak*，2009年4月3号-2018年5月10号在任）
*马哈蒂尔·穆罕默德（*Mahathir Mohamad*，2018年5月10号-2020年3月1号在任）
*穆希丁·亚辛（*Muhyiddin Yassin*，2020年3月1号-2021年8月21号在任）
*伊斯梅尔·萨布里（*Ismail Sabri Yaakob*，2021年8月21号-2022年11月24号在任）
*安瓦尔·易卜拉欣（*Anwar Ibrahim*，2022年11月24号起在任）
上海前滩国际商务区

**上海前滩国际商务区**，是勒拉中華人民共和國上海市造个世界级个商务中心，勒拉浦东新区原世博会场馆区“后滩”个南面，是陆家嘴金融贸易区个姊妹城。

前滩地块规划居住人口2.5万，工作人口15万-20万，当做外籍人口预计占比60%以上。勒拉黄浦江东面、川杨河南面、济阳路西面、华夏西路北面，占地面积约莫283.17公顷，当中，办公、商业、文化娱乐建筑会得占比50%，学校、医院咾啥个公共服务设施占10%，挺下来40%主要用来造国际社区搭仔高端白领居住区。

## 参考

## 参见

* 外滩金融创新试验区、陆家嘴金融贸易区
* 中国（上海）自由贸易试验区
玛丽娜·马哈蒂尔

拿汀巴杜卡**玛丽娜·马哈蒂尔**（马来语：Marina Mahathir；1957年5月11号－），是马来西亚个人权活动家。马哈蒂尔·穆罕默德个大囡儿。从萨塞克斯大学毕业。

1996年10月29号，因为玛丽娜积极投入防治艾滋病个工作，孟沙扶轮社特地拨伊颁发年度杰出服务奖。

到仔2016年3月30号，法国政府为仔表彰伊勒防治艾滋病志愿工作浪个贡献，授予玛丽娜法国荣誉军团勋章。箇只勋章是法国最高荣誉个勋位勋章，玛丽娜是到眼下为止第八个获得箇个荣誉个马来西亚公民。

## 参考
外滩金融创新试验区

**外滩金融创新试验区**，是2013年7月份上海市正式启动个一项金融发展项目。伊规划总面积2.6平方公里，沿拉苏州河-黄浦江-陆家浜路-中华路个外滩金融聚集带，提出同陆家嘴错位互补、协同发展个功能定位。

外滩有头“外滩牛”，就是因为外滩个金融地位搭仔发展而造个。

## 参考

## 参见
* 浦东新区：中国（上海）自由贸易试验区、上海前滩国际商务区、陆家嘴金融贸易区
* 黄浦区：上海外滩
合庆郊野公园

**合庆郊野公园**勒拉中国上海市浦東新區合庆镇搭仔曹路镇，浦东第一座郊野公园，规划总占地面积约莫35平方公里。伊从北向南拢总分5個片区，一期工程占地面积约1.67平方公里，北到锦绣东路、西到上海绕城高速公路、东到人民塘路搭仔朝勤路、南到张家浜搭仔奚阳公路，2021年1月1号开园。伊呒没围栏，好随便进个。

## 参考
汇龙潭公园

**汇龙潭公园**，勒拉中国上海市嘉定区嘉定县城塔城路299号，面积4.8公顷。明朝万历十六年（1588年），当地勒拉箇埭修仔面水池，叫汇龙潭。民国18年（1929年），汇龙潭搭仔伊周边一圈变成功**奎山公园**，箇是嘉定顶早个公园。抗日战争个辰光，奎山公园被破坏唻邪气严重。20世纪70年代末，当地开始修缮奎山公园遗址，1979年6月1号对外开放，叫伊**汇龙潭公园**。1984年3月12号，二期工程完工。

## 参考
上海汽车博览公园

**上海汽车博览公园**勒拉中国上海市嘉定区安亭镇，上海国际汽车城里向，国家4A级旅游景区，面积76.67公顷。

公园里向有面人工湖，还有中华人民共和国头一家拿汽车当主题个行业博物馆上海汽车博物馆搭仔上海汽车会展中心。

## 参考
远香湖公园

**远香湖公园**勒拉中国上海嘉定区嘉定新城，里向有口人工湖**远香湖**。远香湖是上海西部顶大个人工湖，水体面积33.85公顷。

## 参考
上海汽车博物馆

**上海汽车博物馆**（），勒拉上海市嘉定区安亭镇博园路7565号，上海国际汽车城里向，是中国头一家拿汽车当主题个行业博物馆。博物馆主要展示汽车个发展历史搭仔技术，展品当中包括80多部真车。里向有个辰光也会得有车企或者博物馆搞活动。

博物馆一楼是汽车历史馆，二楼是老爷车博物馆，当中个夹层是上海汽车风情展，三楼是科普性质个科技探索馆。

## 参考资料

## 外部链接
* 上海汽车博物馆
* 藏品照片与介绍
嘉定新城

**嘉定新城**是中华人民共和国上海市嘉定区一個城市规划区搭仔卫星城，范围包括嘉定镇街道、新成路街道、菊园新区搭仔马陆镇面积161.7平方公里，规划常住人口100万人。

## 历史
2003年底，嘉定新城总体规划纲要国际方案开始征集。2004年6月份，《嘉定区区域总体规划纲要（2004－2020年）》、《嘉定新城主城区总体规划（2004－2020年）》出台。2006年9月20号，上海市人民政府批复同意嘉定新城总体规划，成立嘉定新城建设主体上海嘉定新城发展有限公司。

## 参考
菊园新区

**菊园新区管委会**，前身**菊园小区管委会**，是上海市嘉定区一隻类街道办事处级个行政区，1997年7月17号成立。2000年11月28号，“菊园小区管理委员会”改名“菊园新区管理委员会”，增挂菊园新区街道办事处(筹)个牌子。

## 行政区划
菊园新区街道（筹）下头有23隻居委会搭仔3隻村委会：嘉富社区居委会、嘉邦社区居委会、嘉宏社区居委会、嘉馨社区居委会、嘉枫社区居委会、泰宸社区居委会、宝菊社区居委会、嘉保社区居委会、嘉悠社区居委会、竹筱社区居委会、嘉北社区居委会、嘉悦社区居委会、嘉和社区居委会、嘉汇社区居委会、嘉盛社区居委会、嘉筱社区居委会、嘉宜社区居委会、嘉莱社区居委会、嘉慈社区居委会、嘉铭社区居委会、嘉呈社区居委会、皇庆社区居委会、柳梁社区居委会、永胜村村委会、青冈村村委会、六里村村委会。

## 参考文献
嘉定镇街道

**嘉定镇街道**是中国上海市嘉定区一個街道办事处。2019年个辰光，伊是中国文化百强镇。

## 历史
1218年1月7号（南宋嘉定十年十二月初九），嘉定设县，就勒拉今朝嘉定镇街道箇埭设立个。2000年9月，撤销嘉定镇，设立嘉定镇街道。

## 景点
嘉定镇街道里向有交关历史名胜，比方讲嘉定孔庙、秋霞圃等上海市文物保护单位，州桥老街搭仔西大街地区是市级历史文化风貌保护区。1991年，嘉定镇就是上海市四大历史文化名镇之一。2008年，伊排拉中国历史文化名镇里向。

## 行政区划
嘉定镇街道下头有17隻居委会：汇龙潭社区、​州桥社区、​叶池社区、​李园一村社区、​李园二村社区、​嘉中社区、​小囡桥社区、​三皇桥社区、​花园弄社区、​西大社区、​侯黄桥社区、​梅园社区、​丽景社区、​桃园社区、​秋霞社区、​塔城路社区、银杏社区。

## 参考
上海嘉定州桥

**上海嘉定州桥**勒拉中华人民共和国上海市嘉定区嘉定镇街道，是隻国家4A级旅游景区。上海嘉定州桥里向有桥、河浜、房子、老街、嘉定孔庙、法华塔、汇龙潭、秋霞圃咾啥个景点，当中老街勒拉嘉定县设县个辰光就拉壗哉。

## 参考
马英九访问中国大陆

**马英九访问中国大陆**好指：
* 2023年马英九访问中国大陆
* 2024年马英九访问中国大陆
马陆镇

**马陆镇**，勒拉上海市嘉定区，东面是宝山区，西面是嘉定区安亭镇，南面贴隔壁是南翔镇，北面是嘉定镇街道、徐行镇。

马陆当地生产葡萄，中华人民共和国农业部畀伊全国葡萄之乡个称号。

## 历史
宋末，左丞相陆秀夫个儿子、马军司陆南大从盐城逃难到箇𡍲住下来。附近形成村子以後，就叫村子“马陆”。明清时期，马陆形成集市。

2002年，原马陆镇喫脱戬浜镇，成立新个马陆镇。

2011年8月份，嘉定区人民政府决定建立上海市嘉定新城工作委员会，组建上海市嘉定新城管理委员会，采取“区镇合一”个模式，拿马陆镇喫进嘉定新城里向，挂“嘉定新城（马陆镇）”个牌子；马陆镇党委、镇人民代表大会、镇人民政府机构继续保留。

## 经济
1993年7月，马陆当地成立企业园区上海希望城。

## 行政区划
马陆镇下头有箇些居委会搭仔村委会：育兰社区居委会、天马社区居委会、马陆新村居委会、戬浜社区居委会、育苑社区居委会、樊家社区居委会、包桥社区居委会、沥苑社区居委会、彭赵社区居委会、仓新社区居委会、嘉新社区居委会、马陆村村委会、樊家村村委会、彭赵村村委会、陆家村村委会、众芳村村委会、石冈村村委会、包桥村村委会、李家村村委会、陈村村委会、北管村村委会、仓场村村委会、新联村村委会、立新村村委会、大裕村村委会、大宏村村委会、戬浜村村委会。

## 参考
类似乡级单位

中华人民共和国行政区划系统里向，**类似乡级单位**指个是有自家个管理区域，跟乡级行政区人民政府有类似管理职能个各类单位（组织），比方讲开发区、科技园、大学城、公司、农场（）、牧场（）、种畜场（）、林场（）、渔场、果园、国家公园甚至监狱。
英国退欧协议

**英国脱欧协议**是欧盟、欧洲原子能共同体搭仔英国勒拉2020年1月24号一道签个一项条约，正式名称是《大不列颠及北爱尔兰联合王国退出欧洲联盟和欧洲原子能共同体协定》（）。伊规定英国退出欧盟搭仔欧洲原子能共同体个相关条款。

## 参见
* 英欧贸易合作协定
徐泾镇

**徐泾镇**，是中国上海市青浦区下头一個乡镇级个行政单位，面积38.59平方公里。1957年5月份出现伊个前身徐泾乡，1993年改成功现在个徐泾镇。
威廉·加罗

**威廉·加罗爵士**（，），英国律师、政治家搭法官。渠因为间接重造辩护系统而出名。阿拉今朝大多数个英美法系国家仍旧拉用个诉讼辩护制度，也是拉渠个帮衬下底推动起来个。渠引进“无罪推定原则”。渠坚持，拉法庭高头，被告人个原告同渠拉个证据，板定要畀人交关仔细个检验。

威廉·加罗生拉一个讴蒙根·哈德利个户荡，渠个爹是個牧师。伊勒拉密德赛克斯一個村堂里向读书。后些来，拉齐普赛街，加罗跟牢一個讴托马斯·修特浩斯个律师学习，阿末同一個讴克朗普顿个特别辩护人一道接受做律师个训练。加罗是一個要好个学生仔，经常性拉老贝利街（英国个中央刑事法院）个法庭里向观察案件。克朗普顿看渠介用功，就推荐渠去做初级律师。1778年11月，加罗考进林肯律师学院，並拉1783年11月27号获得批准好做大律师。咾快个，渠成为罪犯辩护法律顾问。1793年2月，英国政府讴渠做国王个法律顾问，让渠对叛国罪搭重罪提起诉讼。
三极管

**三极管**（）是一种有放大器功能个真空管。渠包括三隻电极，就是加热灯丝（阴极）、控制栅格搭金属平板（阳极），渠拉侪畀囥拉一隻真空个玻璃壳里向。拉1906年，李·德富雷斯特发明仔初代个三极管Audion管。

三极管是第一种拉实践当中用个电子放大器，也是另外几种真空管个祖宗，比方讲四极管搭五极管。三极管个发明，使得无线电技术搭长途电话变得有可能哉。一直到1970年代前头，三极管畀人经常性应用拉消费电子产品当中，比方讲收音机搭电视机，后些来畀晶体管代替为界。今朝，三极管主要还用拉无线电发送器当中个高功率射频放大器搭工业里向个射频高温加热设备当中。

Audion管是一种部分真空管，渠驮一隻栅极加到热离子两極管高头。三极管就是拉Audion管个基础高头发展来个。

## 历史
### 先驱产品

拉热离子真空管发明前头， 菲力普·莱纳德拉1902年做光电实验个辰光，用到仔栅格控制原理。用拉无线电当中个头一隻真空管是热离子两极管（或弗莱明真空管）。渠是约翰·弗莱明拉1904年做无线电接收器探测员个辰光发明个。渠是一隻玻璃灯炮，包括一隻加热灯丝（阴极）搭一隻板（阳极）。

### 发明
1906年，美国工程师李·德富雷斯特搭奥地利物理学家罗伯特·冯·李本为仔控制电流，侪选择拉灯丝搭平板之间加进一隻控制栅格，並分别独立申请专利。

冯·李本发展个部分真空三元件管拉1906年3月申请专利。箇种管里向有少量汞蒸气，为仔放大微小个电话信号。从1906年10月开始，德富雷斯特为交关三元件管个设计方案申请专利。渠通过拉两极管里向加进一隻电极，发明仔Audion管，作为无线电探测器。拉其中一隻方案当中，栅格畀摆拉灯丝搭平板个当中央。箇隻方案后些来成为三极管个设计方案，並拉1907年1月29号申请专利。类似于冯·李本个真空管，德富雷斯特个真空管並弗完全真空，里向还有眼低压气体。冯·李本拉渠发明箇种真空管七年后头就死脱哉，所以渠个发明呒啥人关注搭仔改进。

刚刚开始个辰光，李·德富雷斯特个Audion管个放大功能呒没多少人用，到大概1912年个辰光才畀几个研究人员发现。渠拉利用Audion管成功造出放大个无线电接收器搭电子振荡器。Audion管拉放大方面交关多个用场刺激仔渠老快个发展。 拉1913年之前，AT&T个哈罗德·阿诺德对渠进行改进，使得渠个真空性增强，并从德富雷斯特手里买落版权。另外，通用电气个欧文·朗缪尔则渠个管子取名字叫“Pliotron”。箇几隻就是顶顶早个真空三极管。

### 广泛使用
1912年，三极管个放大功能畀人发现，箇是电子技术革命性个发展，开创仔电子学箇個新领域。三极管当即用拉交交关通信领域当中。三极管个“连续波”无线电发送器替代仔低效个“减衰波”火花发送器，好发送调幅个声音信号。放大三极管个无线电接收器，好驱动揚聲器。渠替代仔只好用耳机听个矿石收音机，全家老小好一道听。箇让收音机从商用个信息服务，演化成顶早个大众传播媒体。拉大概1920年个辰光，电台广播出现哉。三极管也让跨大陆个电话服务成为可能。AT&T拉买落Audion管个版权后头发明仔真空三极管中继器，让通话个距离好超过800英里个放大限制。三极管带来个别个发明也使得电视、公共放送系统，电子留声机搭有声电影成为可能。
NHK综合频道

**NHK综合频道**（），貤好翻译成功**NHK综合电视台**、**NHK综合台**，是日本广播协会（NHK）个一隻地面电视频道，通称“**NHK G**”（台标显示个就是箇個），东京总台识别呼号是JOAK-(D)TV。

伊勒拉1953年2月1号开播，是日本头一個开播个电视频道。

## 外部链接
*NHK综合频道直播（只会得勒拉特别报道个辰光放节目）
香花桥街道

**香花桥街道**，是中国上海市青浦区下头个一隻乡镇级别个行政单位，面积69.45平方公里，户籍人口4.18万人（2008年）。

香花桥街道管理箇星居委会搭仔村委会：

香花桥社区、大盈社区、青山社区、金巷社区、民惠社区、都汇华庭社区、民惠第二社区、桃源埔社区、清河湾社区、友爱社区、民惠第三社区、玉兰花园社区、玫瑰湾社区、盈中村、胜利村、石西村、陈桥村、杨元村、袁家村、七汇村、郏一村、曹泾村、金星村、朝阳村、新姚村、天一村、向阳村、新桥村、东方村、泾阳村、燕南村、大联村、东斜村、金米村搭仔爱星村
新江湾城街道

**新江湾城街道**，是中国上海市杨浦区下头一隻乡镇级别个行政单位，西起逸仙路、国权北路，北抵军工路，南到政立路，东靠闸殷路、淞沪路，面积8.67平方公里（2013年），户籍人口0.68万人（2008年）。2003年7月份成立个辰光，伊正好是上海市第100個街道。

## 参见
* 新江湾城

## 参考
衣周塘

**衣周塘**，上海老底子一条堤，勒拉黄浦江西岸，北起吴淞口蕰藻浜南岸。南到虬江口，全场17华里。

清雍正十年（1732年），吴淞口殷行一代发大水，冲死交关人。地方乡绅上书宝山县令，想修堤，县令调动四千民工修出箇只堤。后些来因为开埠，水流加强，堤烂脱，碰巧列强联名上书，故咾清廷勒拉光绪十年（1884年）叫各国用废旧舰艇装满土石沉拉缺口个地方加固衣周塘。

民国七年（1918年），因衣周塘年久失修，路弗平，故咾部队修路，修出今朝个军工路。

## 参考
极离子管

**极离子管**（），貤有叫**Audion管**个，一种有放大器功能个真空管。1906年，美国电气工程师李·德富雷斯特通过改进二极管发明仔**Audion管**。伊是初代个三极管。伊同三极管个区别是伊里向弗是抽真空个，挺下来个气体限制动态范围，附加浪非线性特性搭仔弗稳定性。
芜湖轨道交通2号线

**芜湖轨道交通2号线**是中华人民共和国安徽省芜湖市一条城市轨道交通线路，2021年12月28号开通个。

芜湖轨道交通2号线规划东起万春湖路，西到江北火车站，线路拢总设19個车站。当中已经开通个一期工程全长15.787km，设11座车站。规划有二期，长14.374公里，设8座车站。

## 车站列表

## 参考
真新街道

**真新街道**，是中国上海市嘉定区一個乡镇级行政单位，本来叫**真新新村街道**。伊本来是江桥镇个一部分，1995年成立个。2006年9月15号，真新新村街道拿名字改成功真新街道。

## 参考
鸠兹广场站

**鸠兹广场站**，勒拉中国安徽省芜湖市，是一座单轨车站，勒拉中山北路、黄山中路、北京西路圈起来个地里向，是芜湖轨道交通1号线搭仔2号线个换乘站。

鸠兹广场站勒拉芜湖市中心顶闹猛个地方，再加浪截止2024年，箇站是芜湖轨道交通1号线搭仔2号线唯一一個换乘车站，故咾伊是芜湖轨道交通系统里向顶繁忙个站头。

## 车站结构
鸠兹广场站是地上三层车站，一楼是出入口搭仔商业设施，二楼是车站大堂，三楼是车站站台，当中隻岛式站台好乘坐1号线去白马山搭仔2号线；两面两隻侧式站台，北面隻是畀乘1号线去保顺路站个乘客用个，南面隻是2号线个备用站台，还呒没开。所有站台侪有半高屏蔽门。

车站西南面是芜湖轨道交通控制中心大楼，车站西面高头是芜湖轨道交通调度大厅，伊拉侪跟车站共构设置。

## 参考资料
2024年4月花莲地震

2024年4月3号早浪向7点58分09秒，台湾花莲县近海发生逆冲地震，持续近一分钟，台湾全岛侪有明显摇晃；勒拉中国大陆，福建、广东、浙江、上海、安徽等地亦有明显地震个感觉；勒拉日本，八重山群岛浪震感强烈。据中央气象署个观测资料，震中勒拉北纬23.77度、东经121.66度，震级达到ML 7.2级（矩震级达到MW 7.4级），震源深度15.5千米，花莲县秀林乡和平村观测到中央气象署地震分级最大烈度6强搭仔麦加利地震烈度表8（VIII）度。

截至2024年4月6号下半天3点钟，箇趟地震勒拉台湾已造成13人故脱、1145人受伤、405人留置搭仔6人失踪，另外有多栋房房子倒下来或者躺拉地浪向。

另外，中央气象署、中华人民共和国自然资源部海啸预警中心、香港天文台、日本气象厅、菲律宾火山暨地震研究所咾啥个侪发布海啸警报，当地辰光9点12分，宜兰县头城镇乌石渔港测出海啸最大波幅有82公分。

## 参考

## 外部链接

*花蓮縣政府
*台灣中央通訊社
*
NHK教育频道

**NHK教育频道**（），貤好翻译成功**NHK教育电视台**、**NHK教育台**，为日本广播协会（NHK）个一隻地面电视频道，通称“**ETV**”（台标显示为“NHK E”）。

伊勒拉1959年1月10号开播，是日本甚至全世界顶早个教育专门电视频道。

## 外部链接
* NHK教育频道
NHK第一套广播

**NHK第一套广播**（），简称**第一套广播**（）、**R1**，是日本广播协会（NHK）个一隻调幅电台广播，全日本同步播出。

伊1925年开播个，是日本头一家广播电台，是综合性频率，主要放个是新闻。

## 参考资料

## 外部链接
* NHK電台服務入口網站
NHK第二套广播

**NHK第二套广播**（），简称**第二套广播**（）、**R2**，是日本广播协会（NHK）个一隻调幅电台广播，全日本同步播出。

伊1931年开播个。1980年代以後，一向有废脱迭隻频率个想法。2021年，NHK明确三年里向废除脱箇隻频率，2025年9月份确定箇隻频率勒垃2026年3月末停播。停播前，节目转去NHK广播其他频率搭仔新媒体平台。

## 参考资料

## 外部链接
* NHK電台服務入口網站
NHK调频广播

**NHK调频广播**（），是日本广播协会（NHK）个调频广播（FM放送）频率。伊1957年开始广播，1963年实现立体声广播，主要放个是音乐、文艺节目，古典音乐、古典艺能、广播劇咾啥个，也会的同步播出NHK第一套广播个全国搭仔地方新闻。

## 参考资料

## 外部链接
* NHK-FM 

* 在线收听NHK调频广播
调频广播

**调频广播**（），缩写**FM广播**，是一种利用频率调制技术来传送高保真声音个无线电广播技术，勒拉1933年由埃德温·霍华德·阿姆斯特朗（Edwin Howard Armstrong）发明。调频广播音质明显比调幅广播好，必过覆盖范围相对来讲蛮小个。

## 参见
* 无线电
* 调幅广播
* 电台广播
调幅广播

**调幅广播**（），缩写**AM广播**，是一种利用幅度调制技术个广播方式，通常专门指代中波广播。

调幅广播最早是1906年个辰光，费森登做实验个辰光发现个，到第一次世界大战成为地方性个广播电台。

## 参见
* 无线电
* 调频广播
* 电台广播
幅度调制

**调幅**（英语：Amplitude Modulation，缩写**AM**）是一种以载波个瞬时振幅变化来表示信息个调制方式。AM是顶早用来通过无线电传送声音个调制方法，到今朝，像是对讲机、VHF航空无线电、电脑调制解调器也会得用到调幅。
李公堤南站

**李公堤南站**是苏州轨道交通5号线一隻中间车站，勒拉中国江苏省苏州市苏州工业园区，为地下二层岛式车站，2021年6月29号开通个。

## 参考资料
五角场街道

**五角场街道**，是中国上海市杨浦区下头一隻街道办事处。因为伊中心有隻五条马路交汇个环岛，故咾伊叫“五角场”。面积7.66平方公里。户籍人口11.71万人（2008年）。

2019年4月22号，本来五角场街道管理个国顺东路北面、双阳北路东面、原上海拖拉机厂搭仔原上海储运公司仓库围墙西面、安波路南面个地方畀政府划到长海路街道里向去哉。

## 行政区划
五角场街道下头有箇些居委会：武东居委会、五一居委会、政民居委会、建新居委会、复旦居委会、国定一居委会、铁路新村居委会、四平居委会、四平一居委会、国年居委会、国顺居委会、国权居委会、航天居委会、政翔殷居委会、东郸居委会、蓝天居委会、三门路居委会、吉浦居委会、南茶园居委会、邯郸路居委会、国权北路居委会、仁德路居委会、北茶园路居委会、政通路第一居委会、财大居委会、国权路第一居委会、文化花园居委会、三湘居委会、正文居委会、汇元坊居委会、吉浦一居委会、创智坊居委会（筹）。

## 参见
* 五角场镇→长海路街道
* 五角场

## 参考

## 外部链接
*五角场街道官网
星和视界

**星和视界**（）是新加坡一家付费电视台，也是目前新加坡唯一一隻收费电视，是新加坡第二大电信运营商星和电信个子公司。伊个前身是1991年成立个“新加坡电缆电视”（Singapore Cable Vision，简称SCV），2007年改名成功现在箇隻名字“星和视界”。

2018年，星和视界从有线电视转变成功IPTV宽带电视，到2019年9月8号正式淘汰有线电视服务。

## 参考资料

## 外部链接
*官方网站
神童泾站

**神童泾站**，工程名叫光夏路站，是苏州轨道交通11号线一隻地下岛式车站，勒拉中国江苏省苏州市昆山市陆家镇童泾北路光夏路十字路口下头，2023年6月24号同11号线一道开通运营个。

## 参考资料
NHK福冈放送局

**NHK福冈放送局**（），貤翻译成功**NHK福冈广播电视台**，是日本广播协会（NHK）个一隻地方广播电视台（放送局），勒拉福冈县福冈市，是九州地方个基干局。

当NHK广播电视中心（东京）同NHK大阪放送局（大阪广播电视台）侪呒没办法播出个辰光，箇只机构拥有好向全日本进行电视直播个设施。

## 参考资料
NHK名古屋放送局

**NHK名古屋放送局**（），貤好翻译成功**NHK名古屋广播电视台**，垃拉日本爱知县名古屋市东区东樱，是日本广播协会（NHK）地方广播电视台，1925年1月10好成立，是NHK开业个辰光成立个三隻放送局之一。

## 参考资料

## 外部链接
*NHK名古屋放送局
TV Japan

**TV Japan**（），是老底子勒拉美国搭仔加拿大播出个24小时日语收费电视频道，也是日本广播协会（NHK）向北美、欧洲提供节目型态个通称。

2024年2月17号，TV Japan发布公告表示，TV Japan会得勒拉2024年4月1号停止播出，后续箇相关节目要上NHK World Premium搭仔NHK Cosmomedia America运营个流媒体平台看。

## 参考

## 外部链接
*  TV Japan
日语卫星放送

**日语卫星放送**（；），是老底子一隻勒拉英国伦敦个24小时日语收费电视频道。

2023年9月5号，NHK欧洲宣布终止JSTV服务，並拿伊勒拉欧洲个子公司解散脱。10月31号，伊正式停播。

## 注释
世界新闻辰光

**《世界新闻辰光》**（，），是日本NHK BS播出个一档国际新闻节目。实际浪向，电视台播出个辰光，标题是用英文写个。
东区（名古屋市）

**东区**（），是日本爱知县名古屋市东北部个区，为名古屋市内面积顶小个一隻区，1908年开成立个。面积浪大致是铁路濑户线东面，广小路通北面，矢田川南面。
福知山线

**福知山线**（），是西日本旅客铁道（JR西日本）经营个一条干线等级铁路线，拿兵库县尼崎市个尼崎站搭仔京都府福知山市个福知山站连拉一道。

昵称**JR宝冢线**。路线名字里向特特急急加上“JR”两個字是为咾同阪急电铁个宝冢本线分开来。
NHK收视费

**NHK收视费**（），指个是同日本广播协会（NHK）签订收视合同个用户需要付个钞票。

根据日本《广播法》个规定，实际浪向就是向所有有“可接收设备”，包括但弗限于电视机，个人征收箇笔钞票。住户同NHK外派个公司签订合同，向伊拉付钞票，伊拉个员工（也就是“征收人”（））负责追收呒没付清爽个收视费，必过部分征收人会得强迫别人付收视费。

## 参考
今日俄罗斯电视台

**今日俄罗斯电视台**（，前英文全称“Russia Today”），貤翻译成功**RT电视台**，是俄罗斯国营电视台，定位国际新闻频道，也是全俄罗斯第一家全数字化个电视频道，通过卫星、有线电视搭仔网络进行直播。RT个播出言语有英语、阿拉伯语、西班牙语咾啥个。

## 外部链接
日全食

**日全食**，亦写成功**日全蚀**，四种日食之一，当太阳光球完全畀月亮𢴳没个辰光，本来明亮个太阳圆盘只挺黑黢黢个月亮阴影，伊个四周是本来用眼睛看弗清爽个日冕，还会得出现钻石环搭仔倍里珠。日全食只会得当月球勒拉近地点个辰光发生。有个辰光，日全食跟日环食会得同时发生，箇种情况叫全环食。
尼崎站（JR西日本）

**尼崎站**（），垃拉日本兵库县尼崎市潮江1丁目1番1号，是西日本旅客铁道(JR西日本)个铁路车站。

## 外部链接

*
水户站

**水户站**（），垃拉日本茨城县水户市宫町，是东日本旅客铁道（JR东日本）、日本货物铁道（JR货物）搭仔鹿岛临海铁道一道用个铁路车站。

## 外部链接
*
水户市

**水户市**（），日本茨城县中部个城市，茨城县首府，垃拉关东地方东北部，人口约26万人。目前是中核市。

## 外部链接

* 水戶市 
* 水戶情報  
* 社團法人水戶觀光協會      
* 国土地理院 地形圖閱覽系統 水戶（南東）
南区（广岛市）

**南区**（），广岛市一隻行政区，勒拉1980年广岛市升格成功政令指定都市个辰光成立个。
正月

**正月**，貤叫**端月**、**建寅**、**孟春**，是华夏历法第一個号头，一年个开始。

正月初一一般性勒拉立春附近，雨水一般勒拉正月里向。正月是庆祝新一年个到来個号头，习俗浪会得拿正月初一到正月十五统称春节。

## 节日
*正月初一：春节、农历新年
*正月十五：元宵节
尼崎站（阪神）

**尼崎站**（），垃拉日本兵库县尼崎市东御园町，是阪神电气铁道阪神本线搭仔阪神难波线个铁路车站，车站编号是HS 09。

## 外部链接

*
尼崎站

**尼崎站**（）指个可能是下头两隻勒拉日本兵库县尼崎市个火车站：
* 尼崎站（JR西日本）：JR西日本东海道本线（JR神户线）、福知山线（JR宝冢线）搭仔JR东西线交汇个车站。
* 尼崎站（阪神）：阪神本线、阪神难波线个车站。
萨南群岛

**萨南群岛**（），是日本地理区划之一，勒拉鹿儿岛县南面，废藩置县前是萨摩藩个一部分。

萨南群岛包括：

*大隅群岛（）搭仔三岛村
*吐噶喇群岛（）
*奄美群岛（）
JR东西线

**JR东西线**（），是一条连结日本大阪府大阪市城东区个京桥站搭仔兵库县尼崎市个尼崎站个铁路路线。线路基础设施是第三种铁道事业者关西高速铁道个，第二种铁道事业者西日本旅客铁道（JR西日本）开火车进行旅客运输。

## 外部链接

* 关西高速铁道
整备新干线

**整备新干线**（），日本新干线个计划路线。1973年11月13号，根据昭和45年（1970年）颁布个《全国新干线铁道整备法》（）第7条个规定，日本政府决定拿下头五条新干线个建设计划定成功整备新干线：

*北海道新干线（新青森站到札幌站）
*东北新干线（盛冈站到新青森站）
*北陆新干线
*九州新干线
*西九州新干线

箇隻条例颁布之前计划造个东海道新干线、山阳新干线、东北新干线（东京站到盛冈站）、上越新干线搭仔后些来取消个成田新干线侪弗属于整备新干线。拿本生1067mm轨距个在来线拓宽改成1435mm标准轨轨距个秋田新干线搭仔山形新干线两条迷你新干线也弗是整备新干线。中央新干线箇条磁悬浮线路也弗是整备新干线。

整备新干线按照法律规定，最高时速260km/h。必过东北新干线盛冈到新青森搭仔北海道新干线呒没通车个区间勒拉搞高速化作业，到辰光会得拿最高时速拉到320km/h。

## 参考资料
营业距离

**营业距离**，是铁路、轨道交通、公共汽车等公共交通计算公里运价个单位。伊是计算公共交通票价时使用个距离，通常跟实际个物理距离并弗一样，复线、站线、岔线等弗收费个线路弗会得计算进营业公里数里向。
莫斯科辰光

**莫斯科辰光**（）是俄罗斯莫斯科市、俄罗斯西部大部分地区包括圣彼得堡用个时区，从2014年10月26号开始，全年采用UTC+3时区。

## 外部链接
*Московское время
乌克兰辰光

**乌克兰辰光**是乌克兰个标准时，貤叫伊**基辅辰光**（），用个是箇個国家个首都基辅起个名字。

乌克兰勒拉冬天用欧洲东部辰光（UTC+2时区，比协调世界时快两个小时），夏天有夏令时用个是欧洲东部夏令辰光（UTC+3时区，比协调世界时快三个小时）。当地辰光每年3月份阿末一隻礼拜天凌晨3:00开始启用夏令时，每年10月份阿末一個礼拜天凌晨4:00改回冬令时。

## 外部链接

* 当前的乌克兰时间（实时更新）
䱀䲉魚

**-{wuu-hans:;wuu-hant:䱀䲉;}-鱼**（吴语：aon sy ng），貤写成功**昂刺鱼**、**䱀䰲魚**、**肮䐉頭**，学名**黃顙魚**（學名：*Tachysurus fulvidraco*），鲶形目鲿科一种常见个底栖性淡水鱼，分布拉亚洲东部地区。

## 喫
䱀䲉鱼个肉嫩、味道鲜美、刺少、脂肪多，适合燉䱀䲉鱼豆腐汤。

## 俗語
「尖嘴䱀顙」中央个「䱀」便是講箇魚，箇詞个意思是講人生相弗好望。

「肮䐉頭」个「肮䐉」也有疙瘩个意思。

## 參考資料
第五频道（俄罗斯）

**第五频道**（），俄罗斯一個电视频道，总部勒拉圣彼得堡，面向俄罗斯全国播出。

伊个前身是1938年7月7号开播个列宁格勒电视台，后些来变成功苏联中央电视台个列宁格勒频道，面向苏联全国播出。苏联解体以後，列宁格勒个名字改回圣彼得堡，电视台也改名成圣彼得堡电视台，长期使用“彼得堡-第五频道”（）箇個名字，到2004年正式敲定名字叫“第五频道”。1997年，圣彼得堡电视台个一部分併进全俄国家电视广播公司里向，第五频道只勒拉列宁格勒州进行广播。2006年，第五频道重新拿着全国广播执照。

## 外部链接
*官方网站
新鸟栖站

**新鸟栖站**（），是九州旅客铁道（JR九州）运营个火车站，勒拉日本佐贺县鸟栖市原古贺町，是JR九州配合九州新干线全线通车而新造个车站。

## 外部链接

*JR九州－新鸟栖站
长崎本线

**长崎本线**（），是连拉佐贺县鸟栖市鸟栖站搭仔长崎县长崎市长崎站个九州旅客铁道（JR九州）铁路线。
干线

**干线**指个是交通网（比方讲铁路网、道路网咾啥）、通信网（譬如固网电信）、电力网当中，作为骨干拿主要地点连拉一道个线路。
鸟栖站

**鸟栖站**（），勒拉日本佐贺县鸟栖市京町，是九州旅客铁道（JR九州）个火车站。鸟栖站是JR九州个鹿儿岛本线搭仔长崎本线个交汇车站，长崎本线个起点站。

## 外部链接
*鳥栖車站（JR九州）
仙岩园站

**仙岩园站**（），勒拉鹿儿岛县鹿儿岛市吉野町，是九州旅客铁道（JR九州）日丰本线个一個勒拉造个火车站。

车站个名字是伊边浪个世界文化遗产、“国之名胜”景点仙岩园，亦是鹿儿岛市为咾促进观光旅游向JR九州提出个请愿站点，暴一开始定名“矶新站”，反映车站所在地个大字“矶”。2023年通过起名字活动，选出“仙岩园”当箇站个名字。

车站预计勒拉2025年3月份开业。

## 参考
俄罗斯-1

**俄罗斯-1**（）是俄罗斯一個国有综合电视频道，是全俄国家电视广播公司个电视频道。1991年5月13号，俄罗斯-1开播，一开始勒拉苏联中央电视台第二套节目个部分辰光播出节目，苏联解体以後替代箇只频道。

## 参考
全俄国家电视广播公司

**全俄国家电视广播公司**（），是俄罗斯联邦政府下头一家联邦国有单一制企业，1990年7月14号成立，经营多個电视搭仔电台频道，替代本生个电视广播委员会。

## 参考资料
成田新干线

**成田新干线**（），是日本一条已经停下来弗造个高速铁路（新干线），伊拿东京市区搭仔成田机场连拉一道。按照计划，1976年开通，必过因为沿线自治体强烈反对，勒拉1974年一还勒拉买地个过程就停下来决定弗造嗒。

已经修好个路廊（成田市土屋到成田机场当中）移交畀成田机场高速铁道管理，伊再借畀JR东日本（成田线机场支线）搭仔京成电铁（京成本线搭仔成田机场线），起点站东京站造好个地下站台转交畀京叶线。

## 外部链接
*東京駅〜成田空港わずか30分で結ぶ「成田新幹線」幻と消えた計画の顛末 bizSPA 
*東日本で新たに新幹線が走るのはここだ！特急列車の本数を基に独自予想 東洋經濟
九州新干线（整备新干线）

**九州新干线**（）是日本整备新干线计划里向个一条线路，目前好分成功“九州新干线”搭仔“西九州新干线”。
鸟栖市

**鸟栖市**（），是日本九州佐贺县东部个城市，勒拉筑紫平野上，是九州主要个交通中心，往北好去福冈市，向南好去熊本市，向西去佐贺市搭仔长崎市。
WebCite

**WebCite**，是一個网络存档服务网站，好拿网页存档，生成一個永久个存档网页链接地址。WebCite好归档一系列内容，包括HTML网页、PDF文件、CSS样式表、JavaScript搭仔数字图像。

2019年7月份开始，WebCite停止接受新个存档请求。

## 参见
* 网站时光机

## 参考
东京都区部

**东京都区部**（），指个是日本东京都下头个特别区，拢总有23隻，是东京都3大构成区块之一（挺下来个是多摩地域搭仔岛屿部），一般性叫伊**东京23区**、**东京特别区**、**东京都心**。

## 外部链接
*特別區人事、厚生事務組合 
*特別區長會 
*特別區議會議長會 
*財團法人特別區協議會 
*特別區自治情報、交流中心 
*東京二十三區清掃一部事務組合 
*特別區制度調查會
加拿大广播公司

**加拿大广播公司**（），加拿大一爿提供广播搭仔电视服务个公共广播机构。伊对外用个品牌名是“”。1936年11月2号，伊从加拿大无线广播委员会改成功现在箇只名字，勒拉加拿大进行全国性质个广播。

## 参考资料

## 外部链接

* 
* 加拿大廣播公司新聞網
* 加拿大國際廣播電台
全国新干线铁道整备法

**《全国新干线铁道整备法》**（），是日本为咾勒拉全国铺新干线铁道网而制定个法律。

## 法律结构
* 第1章 总则(第1条-第3条)
* 第2章 新干线铁路建设(第4条-第14条)
* 第3章 新干线铁路大规模翻修(第15-23条)
* 第4章 杂项规定(第24条)
* 第5章 处罚规定(第25-29条)
* 附则

## 新干线个定义
勒拉箇部法律当中，伊头一趟对“新干线”箇隻概念做出定义。本法第2条当中，“新干线铁路”个定义是，“列车勒拉主要区间以时速200公里以上跑个干线铁路”。箇表示勒拉法律高头看，新干线搭在来线是相互独立个。

## 关联项目
* 整备新干线
* 弹丸列车
* 田中角荣
* 日本列岛改造论
* 迷你新干线
NHK埼玉放送局

**NHK埼玉放送局**（），又叫**NHK埼玉广播电视台**，是日本广播协会（NHK）个地方广播电视台（放送局）之一，垃拉日本埼玉县埼玉市浦和区常盘6丁目1-21，负责主管当地事务个地方广播电视台（放送局）。

## 参考资料

## 外部链接
* NHKさいたま放送局
中国环球电视网

**中国环球电视网**（，缩写作 **CGTN**），又叫**中国国际电视台**，是中国国营媒体中央广播电视总台个一隻外文电视网。中国环球电视网前身是中国中央电视台外语国际频道，北京辰光2016年12月31号12:00（格林尼治辰光4:00）开播。CGTN总部勒拉北京，当前主要勒拉中央广播电视总台光华路办公区办公，还勒拉肯尼亚内罗毕、美国华盛顿哥伦比亚特区、英国伦敦设有代表处搭仔演播室、观众范围覆盖全球160多隻国家同地区。

## 注释


## 参考资料

## 外部链接
* CGTN官网
中央广播电视总台

**中央广播电视总台**（，缩写：**CMG**），简称**中央广电总台**，正部级国务院直属事业单位，中共中央宣传部归口领导，是中华人民共和国个国营广播电视机构。

此外，中央广播电视总台内部简称“总台”，对外呼号是“**中国之声**”（）。

中央广播电视总台个前身是三家原国家新闻出版广电总局直属个副部级中央级广播电视媒体，也就是中国中央电视台（中国环球电视网）、中央人民广播电台搭仔中国国际广播电台，勒拉2018年3月21号合併成立个。

## 参考资料

## 外部链接
*总台之声 
*央视网 
*央广网 
*国际在线 
*CGTN 
*
中国环球电视网（频道）

**中国环球电视网英语频道**（频道呼号：**CGTN English**），又叫**CGTN主频**、**中国环球电视网主频道**，是中国环球电视网（CGTN）个一隻英语新闻频道。

目前，中国环球电视网个自制节目勒拉中央广播电视总台光华路办公区做个。北美分台、非洲分台、欧洲分台也做节目，会得通过箇隻频道放。

## 外部链接
*官方网站
*中央电视台国际视频通讯有限公司（CCTV+）
中国环球电视网法语频道

**中国环球电视网法语频道**（频道呼号：**CGTN Français**，别称CGTN F）是中国环球电视网（CGTN）个法语广播频道，2007年10月1号从西法语频道拆分出来。

## 外部链接
*官方网站
中国环球电视网西班牙语频道

**中国环球电视网西班牙语频道**（频道呼号：**CGTN Español**，别称CGTN E）是中国环球电视网（CGTN）个西班牙语广播频道，2007年10月1号从西法语频道拆分出来。

## 外部链接
*官方网站
四国新干线

**四国新干线**（），指个是通向四国个新干线计划路线个总叫法。具体路线包括“四国新干线”、“四国横断新干线”二隻计划，必过侪弗包括整备新干线。
十河信二

**十河信二**（，），日本政治家、铁路官员、西条市荣誉市民、“新干线之父”。

## 参考

## 外部链接
* 十河信二 とは - コトバンク
* 西条市観光情報ページ－鉄道歴史パーク in SAIJO－十河信二記念館
中国环球电视网阿拉伯语频道

**中国环球电视网阿拉伯语频道**（频道呼号：**‎**）是中国环球电视网（CGTN）个阿拉伯语广播频道。伊通过阿拉伯卫星（Arabsat）搭仔尼罗河卫星（Nilesat）传输电视信号覆盖中东、北非地区，阿拉伯国家个观众勒拉屋里向用天线就好看到箇隻频道。

## 外部链接
*官方网站
中国环球电视网俄语频道

**中国环球电视网俄语国际频道**（频道呼号：）是中国环球电视网个俄语广播频道。

## 外部链接
*官方网站
中国环球电视网纪录频道

**中国环球电视网纪录频道**（频道呼号：**CGTN Documentary**）是中国环球电视网（CGTN）个英语纪录片频道，前身是中国中央电视台纪录频道个英文版。

## 外部链接
*官方网站
NHK广播电台

**NHK广播电台**（，）是日本广播协会（NHK）个广播电台业务部门，分成功日本国内广播搭仔国际广播两部分。

目前NHK广播电台有下头箇些广播频率：
*国内广播：
**NHK第一套广播
**NHK第二套广播
**NHK调频广播
*国际广播：
**日本国际广播电台

## 外部链接
* NHK广播第1频率
* NHK广播第2频率
* NHK广播FM频率
* NHK广播国际频率
帕劳放送局

**帕劳放送局**（）是社团法人日本放送协会（今NHK）老底子隻放送局，垃拉伊个辰光个日本托管地南洋群岛个帕劳科罗尔町（今帕劳科罗尔），呼号JRAK。1941年9月份开始播音；1944年7月份因美军空袭导致设备坏脱，电台停播，同年8月份正式关闭。
北京辰光

**北京辰光**（**BJT**），又叫**中国标准辰光**（，**CST**），是中国大陆个标准辰光，比協調世界時快八個钟头（也就是UTC+8），跟港、澳、台、马来西亚、新加坡等地个标准辰光一样。

北京辰光並弗是北京市个地方时（东经116°23'），而是东经120°個地方时，相差约莫14分钟28秒。北京辰光是勒拉陕西临潼个中国科学院国家授时中心个9台铯原子钟搭仔2台氢原子钟组通过精密比对同计算进行报时个，通过人造卫星同世界各国个授时部门进行实时比对。

在扗IANA時區資訊棚裏丄，北京辰光用个是「Asia/Shanghai」个名頭，因得上海是迭塊場許人口頂頂多个城市。

## 参考文献

## 外部链接
* 
* 中国科学院国家授时中心
丰原放送局

**丰原放送局**（），全称“社团法人日本放送协会丰原放送局”（），是社团法人日本放送协会（今NHK）老底子隻放送局，垃拉日本帝国统治个桦太厅丰原市（今朝俄罗斯萨哈林州南萨哈林斯克市），呼号为**JDAK**，1941年12月份正式开播，1945年8月份因苏军占领库页岛南部而停止播音。
鸟巢

**鸟巢**好指：
*鸟个窠
*国家体育场（北京）：勒拉中国北京个国家体育场，2008年北京奥运会主场馆，长唻像隻鸟窠
丰原市

**丰原市**（）是日本过去领有桦太个辰光设置个唯一一個市，由桦太厅丰原支厅进行管理。伊就是今朝个俄罗斯南萨哈林斯克。

1908年4月1号，日本拿伊个名字从弗拉基米罗夫卡（）改成功丰原。1945年8月24号，库页岛战役当中，苏联红军占领箇座城市，结束日本对南库页岛四十年个统治。1946年6月份，苏联拿箇座城市个名字改成功南萨哈林斯克。1949年6月1号，日本国家行政组织法停止施行，日本放弃脱伊对箇座城市个领土主权。
幕府西路站

**幕府西路站**是南京地铁7号线个一岛一侧式车站。伊勒拉幕府西路搭翠平路路口、幕府西路中段，目前为7号线北段个临时终点站。

车站当中有一根停车线。勒拉7号线南段开通前，北段列车用箇根存车线进行折返，用存车线伊面个站台清客。

## 周边
* 金域中央广场
* 南京市建宁中学
* 中国邮政储蓄银行幕府西路营业所

## 参考资料
第一财经电视

**第一财经电视**是第一财经传媒有限公司旗下个电视部门，制作播出以投资者为对象个专业财经节目，总部设拉上海，勒拉北京、深圳有直播室，香港、新加坡、东京、首尔、悉尼、洛杉矶、旧金山、芝加哥、纽约、伦敦、吉隆坡咾啥个地方有特约观察员。全天播出20個钟头，交易日个辰光有近12個钟头个直播节目，内容包括经济、金融、贸易、投资咾啥个。

## 历史
1997年12月26号，上海有线电视台财经频道开播。2000年4月17号，上海有线电视台拿本来个新闻、财经频道合併，组成功新闻财经频道。2001年12月13号，上海有线电视台撤销，频道併进上海电视台，名字改成功财经频道。

2002年1月1号，财经频道开播《第一财经》日播栏目，每期时长30-45分钟，8点30分、12点搭仔21点播出。2003年7月7号开始，原先个上海电视台财经频道跟本来个东方电台财经频率统一对外呼号变成功“第一财经”。

## 参考
第一财经

**第一财经**（，缩写： CBN）是中国大陆一家拥有报纸、杂志、电视等全媒体业务个财经传媒集团，2003年7月份成立个，上海广播电视台个子公司。伊手里向有：第一财经电视、第一财经日报、第一财经广播、第一财经周刊、第一财经网站、第一财经研究院咾啥个。

## 参考

## 外部链接
*第一财经网
第一财经日报

《**第一财经日报**》（），勒拉中国大陆全国发行个中文财经日报，礼拜一到礼拜五出版，2004年11月15号，上海广播电视台、北京青年报社、广州日报报业集团创立个，核心理念是“对时代负责”（2018年开始改成功“专业创造价值”），中国大陆主要财经报纸之一。

## 参考
文靖路站

**文靖路站**是南京地铁5号线个车站，工程名是城北路站，勒拉江宁区土山路文靖路十字路口北面，地下岛式车站，是5号线南段个终点站，2024年3月31号同5号线南段一道开通个
。

## 周边
* 江宁区市场监督管理局东山分局

## 参考资料
九龙湖站

**九龙湖站**好指：

*九龙湖站（南京地铁）
*九龙湖站（徐州地铁）
*九龙湖站（宁波）
第一财经广播

**上海人民广播电台第一财经广播**是上海广播电视台一套主要放财经节目个广播频率，2002年7月15号开播个，前身是上海人民广播电台经济台搭仔上海东方广播电台金融频率。2010年，第一财经频率个呼号调整成功“上海人民广播电台第一财经广播”

## 参考资料
汉顺帝

**汉顺帝刘保**（115年—144年9月20号），是东汉辰光第8位皇帝，汉安帝个独生子。125年12月10号到144年9月20号在位。死脱后儿子刘炳继位，由梁皇后搭大将军梁冀辅政。伊个庙号是**敬宗**（庙号勒汉献帝初平元年畀废除），谥号是**孝顺皇帝**。

## 参考
*《后汉书·巻6》
電動卵

**電動卵**一般性是女人家用來打手銃个家生，末也好講是種孛相幹。佢會得震動，有得交關式樣。

## 也好看看

* 毛片
上海广播电视台

**上海广播电视台**，同**上海文化广播影视集团有限公司**（**，简称**SMG'''）一個机构两块牌子。伊是2014年3月31号个辰光，老底子个上海文化广播影视集团搭仔上海广播电视台、上海东方传媒集团有限公司合併出来个，是一家集合广播、电视、报纸、网络咾啥个多媒体集团，也是中国目前产业门类顶多、产业规模顶大个省级广电媒体搭仔综合文化产业集团。伊个口号叫“传播向上力量，丰富大众生活”。

伊有13套免费电视频道、14套全国覆盖付费电视频道、1套本地覆盖付费电视频道搭仔13套广播频率。伊还开办宽带网络电视、手机电视搭仔IPTV咾啥个业务。

## 参考

## 外部链接

*
乌克兰证券交易所

**乌克兰证券交易所**（，），2008年5月15号成立，总部垃拉基辅特洛匹尼纳大街7G号，是乌克兰顶大个一隻证券交易所，乌克兰股票搭仔衍生工具个主要交易所，是乌克兰财政部下头个机构。2022年2月24号，俄乌战争爆发，乌克兰交易所宣布暂停日常运营，改卖军政府债券。

## 参考

## 外部链接
* 乌克兰交易所官方网站
八俣发射台

**八俣发射台**是日本放送协会个国际广播部门日本国际广播电台勒拉日本国内个发射台，勒拉茨城县古河市。箇座发射台1940年启用，因为勒拉1945年8月15号播放《玉音放送》，宣布日本无条件投降而出名。1952年，日本国际广播电台（英文呼号“”，日文呼号“”）播出，伊恢复对日本海外个广播工作。
NHK事业

**株式会社NHK事业**（）是日本放送协会个节目制作公司，简称**NEP**。

## 参考资料

## 外部链接
* NHKエンタープライズ  - 公式サイト
* NHK スクエア  - NHKエンタープライズ ファミリー倶楽部
NHK出版

**株式会社NHK出版**（）是日本个一家成立于1931年个出版社，也是日本放送协会（NHK）个相关公司。伊本来叫**株式会社日本放送出版协会**，2011年名字改成功现在箇隻名字。

## 参考资料

## 外部链接
* NHK出版 
* 本がひらく（NHK出版書籍編集部ウェブマガジン） 
* NHK出版デジタルマガジン
NHK东京放送会馆

**NHK东京放送会馆**（）是日本广播协会（NHK）勒拉1938年到1973年个总部，垃拉东京都千代田区内幸町。箇座建筑是山下寿郎建筑事务所设计个，1935年动工，1938年竣工启用，1973年停用，以354亿6,312万700日元个价钿卖畀三菱地所，1978年拆脱。
国会广播

**国会广播**（；，缩写NATV），是大韩民国个国营有线电视频道，放个是大韩民国新闻搭仔国会个立法活动，特点是呒没商业广告。

伊勒拉2004年5月24号开始正式广播，每天早浪向6点钟到第二天半夜2点钟播出廿个钟头。2010年11月份开始，伊改成功每天24小时播出。

## 参考资料

## 外部链接
*官方网站
中国中央电视台纪录频道

**中国中央电视台纪录频道**（频道呼号：**CCTV-9 纪录**）是中国中央电视台个一条主要播放纪录片个频道，全天24个钟头不间断播放纪录片，包括自然、地理、人文、政治、历史等，北京时间2011年1月1号上半天8点钟开播个。

## 外部链接
*
莫斯科证券交易所

**莫斯科证券交易所**（俄语：ПАО Моско́вская би́ржа）是俄罗斯规模顶大个证券交易所，2011年12月份个辰光由莫斯科跨行货币交易所（MICEX）同俄罗斯贸易系统合併出来个。

## 参考

## 外部链接
* Official website 
* English version 
* MICEX Index
一财全球

**一财全球**（），是中华人民共和国一家英文财经媒体机构，上海广播电视台个第一财经个媒体机构，总部勒拉上海，2016年8月31号成立个。

## 参见
*第一财经
*一财网

## 参考资料

## 外部链接
*
韩联社TV

**韩联社TV**（），貤叫**联合新闻TV**，是韩国联合通讯社创办个专业新闻频道，2011年12月1号开播，通过韩国有线电视23频道、IPTV搭仔电视直播网站广播。

## 参考资料

## 外部链接
* 官方网站
中国中央电视台军事·农业频道

**中国中央电视台军事·农业频道**（频道呼号：**CCTV-7 军事·农业**）是中国中央电视台已停播个一条用普通言话广播个公共服务频道。箇個频道一半军事节目、一半农业节目，曾经是中国唯一个公共卫星电视服务平台，也是畀全国各区、县电视台勒拉有线电视当中插播当地自办节目个平台，2019年8月1号凌晨拆分成功CCTV-17搭仔CCTV-7 军事。俗称“**耕战频道**”或“**耕战台**”。

## 参考

## 参见
*中国中央电视台
*中央广播电视总台
*中国中央电视台综合频道
*中国中央电视台少儿频道
*中国中央电视台科教频道
*中国中央电视台国防军事频道
*中国中央电视台农业农村频道
中国中央电视台农业农村频道

**中国中央电视台农业农村频道**（频道号：**CCTV-17 农业农村**）是中央广播电视总台（中国中央电视台）个一条用普通言话广播个公共服务频道，箇隻频道主要是农业农村相关个节目。2019年8月1号上半天7点钟开始试播，同年9月23号夜到头19点钟正式开播。

## 外部链接
*
中国中央电视台国防军事频道

**中国中央电视台国防军事频道**（CCTV-7）是中央广播电视总台（中国中央电视台）个一条用普通言话广播个公共服务频道。箇隻频道主要是军事相关个节目，北京辰光2019年8月1号早上7点钟开播。

## 外部链接
*
中国中央电视台综合频道

**中国中央电视台综合频道**（频道呼号：**CCTV-1 综合**，简称**央视一套**、**中央一套**），是中央广播电视总台（中国中央电视台）个一条用普通言话广播个综合节目频道，中国中央电视台个主频道，是中国大陆发展最早、覆盖最广、影响力最大个电视频道。

央视一套勒拉1958年5月1号试播，1958年9月2号正式开播。1973年前，综合频道曾是中央电视台唯一个频道，亦是中国大陆第一条电视频道搭仔世界上第一条全中文电视频道。

箇隻频道勒拉港澳地区播放个辰光，放个是央视综合频道港澳版，节目编排同内地版有些弗一样。

## 外部链接
* 中國中央電視臺綜合頻道節目表
CGTN Radio

**CGTN Radio**，原名为**中国国际广播电台英语环球广播**（），是中央广播电视总台最重要个一隻对外广播语种频道。伊个前身好追溯到1947年9月11号开播个陕北新华广播电台英语广播。2021年12月14号，英语广播呼号改成功“CGTN Radio”。伊每天通过中波、短波、网络广播进行24小时播出。

## 参考资料

## 外部链接
* CGTN Radio 
* China Plus
中国中央电视台中文国际频道

**中国中央电视台中文国际频道**（频道呼号：**CCTV-4 中文国际**）是中国中央电视台一隻主要收视对象是海外华人、华侨和台湾、香港、澳门观众个电视频道，1992年10月1号18点57分正式开播，主要用普通言话对外广播。

中文国际频道开播个辰光只有一隻频道，2007年起分成功三隻频道，分别面向亚洲、欧洲、美洲播出。

部分国外电视台也会得播出CCTV-4个节目。比方讲泰国中央中文电视台（TCCTV）部分节目就是从CCTV-4转播个；美国洛杉矶个WCETV转播交关多个CCTV-4美洲版节目咾啥个。

## 参见
* 中国国际电视台
* 中国国际广播电台

## 参考资料

## 外部链接
* 中国中央电视-{台}-中文国际频道亚洲版官方网站
* 中国中央电视-{台}-中文国际频道欧洲版官方网站
* 中国中央电视-{台}-中文国际频道美洲版官方网站
* 
* 
* 
* 中文国际频道开播20年纪念晚会
中国中央电视台财经频道

**中国中央电视台财经频道**（频道呼号：**CCTV-2 财经**）是中央广播电视总台（中国中央电视台）个一条用普通言话广播个公共服务频道，也是中国大陆第一個彩色电视频道。箇隻频道主要是专业财经信息，也会得放些生活服务、消费时尚咾啥个内容。

## 外部链接
* 央视财经50指数
* 中国中央电视台财经频道官方网站 
* 
* 央视财经频道简介 
* 中国中央电视台财经频道节目播出时间表
中国中央电视台社会与法频道

**中国中央电视台社会与法频道**（频道呼号：**CCTV-12 社会与法**）是中央广播电视总台（中国中央电视台）个一条用普通言话广播个社会法制类频道，2004年12月28号开播，替代原先个中国中央电视台西部频道。

## 外部链接
*中国中央电视台社会与法频道官方网站（新版·旧版）
*
第一频道（俄罗斯）

**第一频道**（）是俄罗斯规模最大个全国电视频道之一，1995年4月1号开播，总部勒拉莫斯科。因为箇只频道勒拉莫斯科地面电视个频道序列里向排第1個，故咾叫“第一频道”。第一频道面向俄罗斯弗同时区拢总播出11個版本。

## 参考来源
俄罗斯环球频道

**俄罗斯环球频道**（，），貤叫“**俄罗斯RTR**”（），是俄罗斯国营媒体全俄国家电视广播公司（VGTRK）个一隻俄语国际频道，2002年7月1号开播，通过卫星搭仔有线电视向全球播出。

俄罗斯环球频道个节目主要来自VGTRK两隻国内频道——“俄罗斯-1”（全国广播个综合频道）搭仔“俄罗斯-K”（全国广播个文化频道），包括新闻、访谈、电视剧、历史、艺术文化类节目搭仔纪录片。勒拉一些同俄罗斯关系弗好个国家，箇隻频道可能会得受到审查甚至禁播。勒拉乌克兰，俄罗斯环球频道提供一隻乌克兰本地化个版本。

## 外部链接
*官方网站
中国中央电视台少儿频道

**中国中央电视台少儿频道**（频道呼号：**CCTV-14 少儿**），正式脱离原**CCTV-7**而开播个一条主要用普通言话广播个少儿频道，2003年12月28号开播。

## 外部链接
*中国中央电视台少儿频道官方网站
中国中央电视台科教频道

**中国中央电视台科教频道**（频道呼号：**CCTV-10 科教**），前称**中国中央电视台科学·教育频道**，2001年7月9号开播个，是中央广播电视总台（中国中央电视台）个一条用普通言话广播个频道。伊是顺应中华人民共和国政府“科教兴国”战略，提高国民素质，内容主要是教育、科学、文化个专业电视频道。

## 外部链接
*中国中央电视台科教频道官方网站（新版·旧版）
*央视网－科教 官方网站
俄罗斯24

**俄罗斯24**（）是全俄国家电视广播公司旗下个一个全天候播出个俄语新闻频道。箇隻频道主要是从俄罗斯人个视角报道俄罗斯新闻搭国际新闻。

箇隻频道勒拉乌克兰搭仔摩尔多瓦是畀伊拉政府封脱个。

## 参考
喀秋莎（电视频道）

**喀秋莎**（）是俄罗斯第一频道与中国中央电视台合作、面向中国观众播出个一条文化教育频道，2017年11月1号开播。

## 外部链接
*频道官方网站
莫斯科24

**莫斯科24**（）是俄罗斯媒体公司“莫斯科媒体”（Москва Медиа）旗下个一条电视频道，2011年9月5号正式开播，全俄国家电视广播公司参与频道个日常运营管理。

## 参考资料
NTV（俄罗斯）

**NTV**（独立电视台，，NTV是罗马化转写）是俄罗斯个一z隻全国电视频道，老底子是俄罗斯寡头弗拉基米尔·古辛斯基个公司管理个，现在是俄罗斯天然气媒体公司个。

NTV有国际频道NTV世界搭仔高清频道NTV HD。

## 参考资料
巴什科尔托斯坦卫星电视台

**巴什科尔托斯坦卫星电视台**（，）是俄罗斯联邦巴什科尔托斯坦共和国勒拉2002年开播个电视频道，用俄语搭巴什基尔语播报，主要放新闻、音乐、综艺、文化、电视剧咾啥个。
AMOS-17

**AMOS-17**是以色列商业通信卫星，是AMOS系列卫星，2019年8月6号世界标准辰光23:23:00发射上天，勒拉东经17°个地方。
DVB-S

**数字卫星视频广播**（英语：Digital Video Broadcasting – Satellite, **DVB-S**）是卫星电视个初版DVB标准，早期版本最早是1995年个。箇隻项目1993年开始研究，1997年结束，用拉世界各地个卫星浪。
尧化门站（南京地铁）

**尧化门站**是南京地铁7号线个一座地下岛式车站，站台阔11米，勒拉尧佳路尧辰路丁字路口下头，2022年12月28号开通个。箇站个站名是从片区名尧化门来个。

## 参考
宽带

**宽带**（），勒拉基本电子搭仔电子通信丄，描述个是电子线路好勒拉同一辰光里向处理较宽个频率范围。宽带是一种相对个描述方式，频带个范围越大，也就是带宽越高，好发送个信息也相对越多。
终战诏书

《**终战诏书**》（），全称《**大东亚战争终结之诏书**》（），是指日本昭和天皇在第二次世界大战末期公开表示接受美、英、中、苏四国勒拉波茨坦会议上发表个《波茨坦公告》，同意无条件投降个诏书，好看成功是日本投降、第二次世界大戰完全結束个象徵。
韩国联合通讯社

**韩国联合通讯社**（），貤叫**联合通讯社**、**韩联社**，大韩民国个国家官方通讯社，也是韩国最大个新闻媒体通讯社。韩联社总部勒拉首尔，伊畀韩国个报纸、广播、电视咾啥新闻。

## 外部链接
*
上海开埠

**上海开埠**，指个是发生拉1843年11月份，按照《中英南京条约》个条款，正式对外开放上海做指定通商口岸箇桩历史事件。开埠标志上海地区进入近代时期，也促进城市个发展。勒拉个往后个100年里向，上海从海边个县城变成功中国甚至远东顶大个一隻都会。

## 影响
1843年开始，从江苏省、浙江省、广东省、安徽省、山东省咾啥个地方跑过来个移民同其他海外移民一道构成新个上海人口，一道促进上海个发展。海派文化勒拉开埠以後慢慢交发展起来，成为上海中西文化交流碰撞个象征。

## 参考

## 参见
* 香港开埠、香港割让
* 上海租界、上海战役
* 浦东开发开放、上海自由贸易试验区
辑里丝

**辑里丝**，本名**七里丝**，中国出名个桑蚕丝品牌，原产地浙江省湖州市南浔区南浔镇南郊七里雪荡河附近个七里村。

因为雪荡河河水清爽，有利缫丝，村里向又勒拉明朝万历年间培育出优良蚕种——“莲心种”，缫出来个丝“细、圆、匀、坚、白、净、柔、韧”，故咾伊质量邪气好，勒拉明代已经是知名品牌哉。上海开埠以後，辑里丝每年个出口量达到3000多包。直到1930年代，辑里丝才因为比弗过机器缫丝（厂丝）而衰落。1937年淞沪会战以後，桑树畀人全部斩脱，辑里丝从此基本消失。

## 参考
摩西会堂

**摩西会堂**（），中国上海现存两座犹太会堂之一
，勒拉虹口区提篮桥长阳路62号。乃朝亦勒拉原址修建**上海犹太难民纪念馆**。

## 参考

## 外部链接
*上海犹太难民纪念馆 
*Shanghai Jewish Refugees Museum
上海白玉兰广场

**上海白玉兰广场**（），勒拉中华人民共和国上海市虹口区北外滩，是北外滩第一座购物中心，2008年开工，2018年年底正式开业。项目拢总有3栋楼，占地5.6万平方米，建筑面积42万平方米，当中顶高个一栋写字楼有66层、高度320米，造好个辰光是上海浦西第一高楼，顶楼有直升机平台，2017年1月4号造好个。

## 参考

## 外部链接
*
农历二月

**农历二月**，是华夏历法第二個号头。

## 节日
*二月初二：龙抬头
*二月十二：花朝节
*二月十九：观世音菩萨诞辰
轨道大厦站

**轨道大厦站**是金华轨道交通金义东线个一座高架侧式车站，勒拉浙江省金华市金东区多湖街道二环东路李渔东路路口东面，2022年1月11号正式启用个。

本站站台层个艺术墙浪挂拉个是金华市轨道交通集团有限公司个标志、金义东线各站正线搭仔折返线个位置。

## 参考

## 外部链接

*
胖猫跳江事体

**“胖猫”跳江事体**，官方称**“胖猫”事体**，指个是勒拉2024年4月11号凌晨4点43分，一個网名叫“胖猫”（真实姓名刘杰，2003年5月18号出生）个20歲男小倌勒拉重庆石板坡长江大桥高头跳江自杀个事体。

“胖猫”生前拉壗游戏王者荣耀里向碰着一個叫谭竹个女人。箇個女人多次用各式各样个理由要求“胖猫”转钞票，“胖猫”每趟侪会得满足伊，甚至一家头搬到重庆哉。“胖猫”一家头勒拉出租屋里向憕仔近半年个辰光，主要收入是游戏代打，每天只靠点便宜个外卖来维持温饱。根据聊天记录，谭竹跟“胖猫”约定仔今年5月左右结婚。结果到2024年4月份，谭竹向“胖猫”提出分手，理由是“弗能为我提供情绪价值”。阿末，“胖猫”拿自家仅剩个6.6万块转畀谭竹以後就跳江哉。根据“胖猫”屋里人个讲法，两年里向“胖猫”通过线上一拢总畀箇個女人转仔51万个人民币，而谈下来个赔偿只有13万。“胖猫”尸体已经勒拉5月3号火化脱哉。

5月19号，重庆警方发布通报，对“胖猫”姐姐指控个诈骗弗立案，对谭竹隐私个泄漏扗调查处理，也乘枪势里介绍仔一些网络“蹭热度”个事体，比方讲装成“胖猫”、虚构内容、违规曝光谭竹个個人信息咾啥个处理情况。

## 参考
广东梅大高速路面塌方灾害

**广东梅大高速路面塌方灾害**，指个是2024年5月1号凌晨2点10分左右，勒拉广东省梅州市大埔县梅龙高速公路（梅大高速段）K11.9茶阳路段发生个一起路面坍脱个事体。截至5月2号14点钟，事体造成23部车子落下去，48人死脱，30人受伤。

## 背景
### 路段
梅大高速是梅州市境内拿梅江区同大埔县连拉一道个高速公路。箇趟事故发生个路段是梅大高速二期搭仔东延线，是2014年12月31号通车个，项目建设方搭仔运营方侪是广东交通集团下头个公司。

营运管理方广东大潮高速公路有限公司曾经涉及多起合同纠纷案。

2023年4月1号，梅大高速也因为落大雨发生坍塌，箇段双向交通中断，呒啥人受伤咾啥个，到5月9号24点纔全线恢复通行。

### 天气
事故发生前几日天，广东持续遭受强降雨。当天，广东多地发出气象灾害预警信号。据统计，截止5月1号8点19分，全省拢总挂拉41個暴雨预警信号、48個雷雨大风预警信号、5個冰雹橙色预警信号。

4月以来梅州出现多轮个强降雨，超越历史记录。4月1号到4月30号，大埔县降雨量628.2毫米，比常年平均228.4毫米多2.75倍。据气象监测显示，4月30号8点钟到5月1号8点钟，梅州大埔县落暴雨，全县平均降雨量48.9毫米，最大降雨量66.1毫米。

广东省交通运输厅官网勒拉4月30号发过条消息，讲持续性强降雨导致广东部分地区高速公路、普通国省道损伤脱哉。

## 受灾情况
公路塌方路面长约莫17.9米，面积约莫184.3平方米。

到5月2日14点钟，发现23部车子跌下去，死脱48個人，30人受伤。大部分车子埋拉土里向，有些烧脱。伤员主要是骨伤、颅脑外伤、肺挫伤，28人来勒梅州市人民医院救治，2名送到大埔县人民医院住院治疗。

## 处理

5月1号当天，广东省、梅州市成立事故救援现场指挥部，公安、应急、消防、卫健、交通、矿山救护队咾啥个拢总500多人参与现场救援。中共广东省委书记黄坤明做出指示安排，省长王伟中赶到灾害现场，实地指挥一线个生活，成立灾害调查评估组。

5月2号，中共中央总书记、中华人民共和国主席、中央军委主席习近平做出指示，要求全力做好现场救援伤员救治、及时排查处置风险隐患、确保人民群众生命财产安全搭仔社会大局稳定。中共中央政治局常委、国务院总理李强做出批示。应急管理部、交通运输部咾啥个部门派出工作组赶到现场指导救援个生活。

5月6号，梅州市见义勇为评定委员会拟认定5名来勒事故发生以後帮忙救人搭仔拦车子哥群众见义勇为。

## 争议
2024年5月4号，中甲联赛第9轮大连英博坐镇主场0:1输畀广州队。比赛结束以後，部分大连极端球迷对比赛结果搭仔判罚弗满意，来勒球场里向堵牢、殴打广州队球员搭仔球迷，场外拦脱广州队球员个大巴，还来勒网丄向称赞箇趟事故“死得好”“压死猴子”“塌死广东人”咾啥，进行地域歧视，引起公众关注。后续有球迷报警，警方受理箇桩事体，相关人员畀警察拉去关仔两日天。

## 注释


## 参考
塌方

**塌方**，又叫**崩塌**、**塌陷**、**坍塌**，指个是地质构造、矿井或者建筑、隧道结构因雨水沖刷、设计缺陷咾啥个原因出现个坍塌现象。
时事通信社

**时事通信社**（）是日本一個通讯社，1945年11月1号成立，从老底子同盟通信社个经济报导部门拆分出来个。伊总部勒拉东京银座，勒拉日本国内有78家分部，海外则有28爿分部。伊同共同通信社排拉一道，是日本两大通讯社。

## 外部链接

*
赖三

“**赖三**”箇個词勒上海闲话里向，指弗正经个女小倌、女流氓个意向。伊勒拉20世纪60年代末期出现，勒拉70年代邪气行。有讲伊是来自英文lassie（少女、情侣）个意思。

## 语例
侬勿要好样勿学学坏样，慢点像楼丄向搿赖三一样去喫官司。

## 参考
约翰·兰伯特

**约翰·兰伯特**（，），生拉英格兰个约克郡，是17世纪辰光英国个政治人物搭军人。伊是克伦威尔新模范军个将领，英国内战爆发后，伊拉苏格兰战役中几次击败查理两世个王军。

## 参考
超高清电视

**超高清电视**（），貤叫**Ultra HDTV**、**4320p**、**8K分辨率**、**UHDV**（），一种实验中个数字视频标准。

超高清个定义有两种分辨率：
*4K UHDTV（2160p）个宽高是3840×2160。总像素数是FULL HD个4倍。
*8K UHDTV（4320p）个宽高是7680×4320。总像素数是FULL HD个16倍。

## 外部链接

* *[http://4ktvmag.com/ 4K TV Mag] * – an online magazine about Ultra HD TV
中国环球电视网北美分台

**中央广播电视总台北美总站**，同**中国国际电视台北美分台**是一隻机构，通称**中国环球电视网北美分台**（），中央广播电视总台个驻外派出机构，亦是中国国际电视台（中国环球电视网）下头一隻海外分台。美国东部辰光2012年2月6号夜到头8点钟（北京辰光2012年2月7号上半天9点钟）开播。

## 参考资料

## 外部链接
*官方网站
中国环球电视网欧洲分台

**中国环球电视网欧洲分台**（），是中国环球电视网下头一隻海外分台。英国东部辰光2019年10月8号夜到头8点钟（北京辰光2019年10月9号上半天9点钟）开播。

## 参考

## 外部链接
*官方网站  
*Facebook專頁  
*Youtube頻道 
*Instagram帳號 
*Twitter帳號 
*Tiktok帳號 
*Daily motion帳號 
*直播連結
中国环球电视网非洲分台

**中央广播电视总台非洲总站**，同**中国国际电视台非洲分台**是一隻机构，通称**中国环球电视网非洲分台**（），是中央广播电视总台驻外派出机构，亦是中国环球电视网（中国国际电视台）下头一隻海外分台。

非洲分台是中国中央电视台第一個海外频道，勒拉东非辰光2012年1月11号夜到头8点钟（北京辰光2012年1月12号半夜1点钟）开播。

## 参考资料

## 外部链接
*官方网站
新浜镇

**新浜镇**，是松江区下头一隻乡镇级行政单位，面积44.75平方公里。户籍人口2.72万人（2008年）。

## 外部链接
*官网
孙中山故居纪念馆

**孙中山故居纪念馆**，貤叫**中山市民俗博物馆**、**中山市孙中山研究所**，勒拉广东省中山市南朗街道翠亨村，1956年11月份成立，是国家一级博物馆、国家5A级旅游景区孙中山故里旅游区个一隻核心景区。

## 外部链接
* 孫中山故居紀念館
中山市

**中山市**，通称**中山**（官方音译：Zhongshan；邮政式拼音：Chungshan），老底子叫**香山**（邮政式拼音：Heungshan），是中华人民共和国广东省下头个地级市，是中国唯一一座拿近现代领导人个名字命名个地级市，1925年（民国14年4月15号），为牢纪念刚刚故脱个孙中山，香山个名字改成功**中山**。 勒拉广东省中南部，是粤港澳大湾区当中个一隻城市。伊北面是广州市、佛山市，西面贴隔壁是江门市，南面邻珠海市，东面隔开珠江口是深圳市。伊勒拉珠江三角洲西面，珠江出海口西岸。
温州市域铁路S2线

**温州市域铁路S2线**，又讴**温州轨道交通S2线**，是温州轨道交通个一条线路，全长62.945km，途经温州市洞头区、龙湾区、乐清市搭仔瑞安市，全长62.945km，一拢总有20隻站头，2023年8月26号开通运营。远期规划从下塘向北延伸到雁荡镇，增设5座车站。

为咾全程跑进一個钟头里向，根据设计，S2线开行“大站快车”，只勒拉几個大站浪停车上下客。S2线有万岙、柳市东、沙城、莘塍四個越行站（后头改成功新望搭仔海城两站）。

另外，S2线穿过瓯江北口走个是隧道，是温州市头一条水下隧道。

## 參考文獻
河西有轨电车

**河西有轨电车**，起点勒拉南京地铁2号线奥体东站，终点勒拉河西南部鱼嘴地区，全长7.76公里。有13座车站，分别是奥体中心东门站、富春江西街站、元通站、博览中心东门站、江山大街站、友谊桥站、平良大街站、吴侯街站、龙王大街站、天保街站、保双街站、保双街东站、秦新路站。伊勒拉奥体中心东门站好换乘南京地铁2号线，勒拉元通站好换乘2号线搭仔10号线，勒拉平良大街站、吴侯街站好换乘南京地铁S3号线。

伊采用站外闸机刷卡或者投钞票，票价同空调公交一样是2块洋钿，适用换乘优惠。

## 历史
河西有轨电车勒拉2014年8月1号开通，是南京青奥会个配套工程。

2021年5月份，因南京地铁2号线西延工程建设需要，河西有轨电车线勒拉5月6号末班车以後临时停运。10月，有轨电车线局部恢复运营（保双街东站搭仔秦新路两站呒没恢复）
。

## 车站

## 规划
河西新城还规划过一条有轨电车2号线环线。

## 参见
*南京有轨电车

## 参考
康恒路站

**康恒路站**（工程名**严御路站**）勒拉上海市浦东新区北蔡镇，车站勒拉御桥路康恒路路口下头，东西方向横跨路口，是座地下岛式车站。箇站是上海轨道交通11号线北段二期个预留车站。虽然讲车站个地下结构侪完工哉，伊并呒没跟北段二期个其他车站一道开通。箇站勒拉2024年9月28号开通运营。

## 参考


## 外部链接
* 上海市轨道交通11号线北段工程补充环境影响评价公示
*上海地铁—康恒路站车站信息
东非辰光

**东非辰光**是东非用個一隻时区。因为伊靠近赤道，一年当中白天长短变化弗明显，故咾呒没夏令时。
方家哈

**方家哈**，本名**方家罅**，松江区新浜镇规模顶大个自然村，1980年后改成功现在箇隻名字。伊东面是沪杭高速公路新浜出口，北面是叶新公路。村个样子是正方形，老底子村里向地形复杂，河浜兜邪气多，有“九圩十三浜”个讲法。2008年有320户1050人，村民多姓方。

## 参考
西藏路桥

**西藏路桥**，貤叫**新垃圾桥**，是中国上海市苏州河浪一座桥，南接西藏中路，北接西藏北路，南起北京东路，北到蒙古路。著名个四行仓库就勒拉箇座桥西北面个晋元路浪。

箇面老底子有东西向个木桥，横跨泥城浜，叫“北泥城桥”。1899年，泥城浜畀公共租界填脱以後，中、南两座桥废脱。北桥畀工部局拆脱，造仔座跨苏州河个木桥，经常性畀人错认成**泥城桥**。

1922年，工部局又拿座木桥拆脱，改造成混凝土桥。1937年，国民革命军四行仓库保卫战通过箇座桥撤回到上海公共租界。1942年，名字改成功“西藏路桥”。

经过多次翻修，西藏路桥还是弗能够满足上海个交通需求。2002年，上海市人民政府决定拿老桥拆脱，重建新桥，2004年完工，桥面宽度从原先个18.68米增加到33米。

## 参考
强家角人行桥

**强家角人行桥**，是上海苏州河浪一座桥，桥北面是普陀区光复西路，南面是长宁区万航渡路。

强家角人行桥勒拉清道光七年（1827年）开始运营个强家角摆渡口边丄，1997年12月16好投入使用，同一天摆渡停脱，伊是苏州河丄阿末隻摆渡口。主桥长51米，桥面阔5.5米，楼梯阔3米，梁底标高7.5米，是钢结构个桥，好走行人搭仔非机动车。
穆希丁·亚辛

丹斯里**穆希丁·亚辛**（马来语：Muhyiddin Yassin；），马来西亚政治人物，土著团结党兼国民联盟个主席，老底子是巫统个人，2009年到2015年个辰光做副总理搭仔巫统署理主席。2020年马哈蒂尔·穆罕默德辞职后接任第八任马来西亚总理，2021年下台。
伊斯梅尔·萨布里

拿督斯里**伊斯梅尔·萨布里**（马来语：，），马来西亚政治人物，曾经是第九任马来西亚总理（2021－2022）、副总理（2021）搭仔巫统个副主席。
梅州市

**梅州市**（汉语拼音：Meizhou，邮政式拼音：Meichow、Kaying），简称**梅**，古辰光叫**嘉应**、**程乡**，是中华人民共和国广东省个地级市，勒拉广东省东北部，粤闽赣三省交汇处个地方。梅州市西面是河源市，南面贴隔壁个是汕尾市、揭阳市、潮州市，东面毗邻福建省漳州市，北面接拉福建省龙岩市、江西省赣州市。梅州是客家人比较集中个聚居地，叫“世界客都”。

## 外部链接

*
脱骱

**脱骱**，学名**脱臼**，指个是骨头末端因为跌跤或者骨头撞拉啥歌外力影响而脱离关节个位置，经常性发生扗屁股、肩胛、臂撑子、指头、脚馒头、脚骱子丄。

## 治疗
治疗脱骱，要拿关节拗回正常个位置，箇需要受过训练个专业医师来做，弗然可能会得拗伤脱拗断脱。

## 参考资料

## 另見
*骨折
第一财经网站

**第一财经网站**，简称**一财网**，是第一财经个官方网站。2016年，第一财经启动英文项目一财全球，目的是让国际社会更深入准确个了解中国搭仔中国经济。伊还有隻视频号，叫究竟視頻。

## 参考

## 外部链接
*
跌跤

**跌跤**，貤叫**掼跤**、**跌倒**咾啥个，是全世界意外死亡个第二大原因，也是造成人受伤个主要原因，特别是老年人。

## 参考
脚

**脚**，貤叫**腿**，通常指人体个下肢，功能之一垃拉行走。广义来讲，是指支撑作用个结构，对于动物来讲，通常呈近似圆柱状。由于需要分散重力，通常脚个顶头会得形成较宽大个结构，例如人类个脚掌。
弹性力学

**弹性力学** (Theory of Elasticity)，也叫**弹性理论**，是固体力学个一隻分支，研究弹性体因为受到外力作用、边界约束或温度改变咾啥个原因发生个应力、应变、位移问题。

弹性力学是力学学科个一隻重点，是塑性力学、计算力学搭仔其他交叉学科个基础。

## 基本概念同基本假设

### 基本概念
作用拉物体丄个外力可分成功体积力（body force）搭仔表面力 （surface force）。体积力是作用拉物体内部体积丄个外力，简称体力，譬如重力、惯性力、电磁力咾啥个。表面力是作用拉物体表面丄个外力，简称面力，譬如流体压力、接触力等。

弹性体是一种特殊个变形体，伊个特征是：外力作用下头，物体变形，当外力弗超过某一限度个辰光，去脱外力以後物体会得恢复原状样。去脱外力以後，物体个残余变形咾小个辰光，一般性会得拿伊看成功弹性体。

### 基本假设
# 连续性：假定物体是连续个，也就是整個物体个体积侪被组成箇個物体个介质填没脱，呒没任何空隙，勒拉整个变形过程当中保持伊个连续性。
# 完全弹性：假定物体是完全弹性个，也就是物体勒拉去除脱引起形变个外力以後会得完全恢复伊一开始个形状搭仔尺寸，物体个形变同其所受个外力有一一对应个函数关系。
# 均匀性：假定物体是均匀个，也就是整個物体个所有部分侪具有相同个弹性性质。
# 各向同性：既定物体是各向同性個，也就是物体个弹性性质勒拉所有个方向侪一式一样，同考察方向呒没任何关系。
# 小变形：假定物体受力以後个位移同形变是微小个，整個物体所有个点个位移侪远比物体本生个尺寸小，而且应变同转角侪远小于1。
# 无初应力：假定物体勒拉弗受外力或者温度变化咾啥个作用之前，伊里向没应力。
符合上述前4项假定个物体叫理想弹性体，是弹性力学个主要研究对象。

## 基本方程

### 平衡方程
#### 应力形式个静力平衡方程

\begin{align}
\frac{\partial \sigma_x}{\partial x} + \frac{\partial \tau_{yx}}{\partial y} + \frac{\partial \tau_{zx}}{\partial z} + X = 0 \\
\frac{\partial \tau_{xy}}{\partial x} + \frac{\partial \sigma_y}{\partial y} + \frac{\partial \tau_{zy}}{\partial z} + Y = 0 \\
\frac{\partial \tau_{xz}}{\partial x} + \frac{\partial \tau_{yz}}{\partial y} + \frac{\partial \sigma_z}{\partial z} + Z = 0 \\
\end{align}
 

#### 张量形式

\nabla \cdot \boldsymbol{\sigma} + \boldsymbol{f} = \boldsymbol{0}


### 几何方程
#### 应变同位移个关系式

\begin{align}
\epsilon_x = \frac{\partial u}{\partial x},\quad \gamma_{yz} = \frac{1}{2} \left( \frac{\partial w}{\partial y} + \frac{\partial v}{\partial z} \right) \\
\epsilon_y = \frac{\partial v}{\partial y},\quad \gamma_{zx} = \frac{1}{2} \left( \frac{\partial u}{\partial z} + \frac{\partial w}{\partial x} \right) \\
\epsilon_z = \frac{\partial w}{\partial z},\quad \gamma_{xy} = \frac{1}{2} \left( \frac{\partial v}{\partial x} + \frac{\partial u}{\partial y} \right) \\
\end{align}
 

#### 张量形式(向量)

\boldsymbol{\epsilon} = \frac{1}{2} \left( \boldsymbol{u} \nabla + \nabla \boldsymbol{u} \right)


### 本构方程(虎克定律)


\begin{align}
\epsilon_x = \frac{1}{E} \left[ \sigma_x - \nu \left( \sigma_y + \sigma_z \right) \right],\quad \gamma_{yz} = \frac{1}{G} \tau_{yz} \\
\epsilon_y = \frac{1}{E} \left[ \sigma_y - \nu \left( \sigma_z + \sigma_x \right) \right],\quad \gamma_{zx} = \frac{1}{G} \tau_{zx} \\
\epsilon_z = \frac{1}{E} \left[ \sigma_z - \nu \left( \sigma_x + \sigma_y \right) \right],\quad \gamma_{xy} = \frac{1}{G} \tau_{xy} \\
\end{align}
 

## 平面问题
### [[平面应力]]问题
 \sigma_z = \tau_{zx} = \tau_{zy} = 0  
### [[平面应变]]问题
 \epsilon_z = \gamma_{zx} = \gamma_{zy} = 0   

## 同连续介质力学个关系

## 参见
* 胡克定律
* 材料力学
* 结构力学
* 有限单元法

## 参考
翁垟站

**翁垟站**勒拉浙江省温州市乐清市翁垟街道经二路同规划府前路路口南面，是温州轨道交通S2线个高架侧式车站。2023年8月26号投入运营。

## 参考资料
金坛话

**金坛话**是吴语个一种，算扗吴语太湖片个毗陵（常州）小片里向，乃朝主要分布拉金坛区个东部。

咸丰年个辰光，清军同太平军勒拉武进、金坛、溧阳附近激战，当地人口迅速减少。苏北移民陆陆续续搬进金坛，行成功现在个金坛县存在金坛话搭仔苏北话并存个双语现象。
羌饼

**羌饼**，貤叫**炝饼**，是上海、苏州一带个一种历史悠久个传统面点，是一种呒没馅头个面饼。羌饼好分成功硬羌饼、油羌饼两种，油羌饼发酵足，油水足，软；硬羌饼水分少，弗用油，硬仗。

## 参考
腮腺炎

**腮腺炎**（），貤叫**大嘴巴**、**田鸡鼓**等，指是人个腮腺（人面孔两边个主要唾腺）发炎个毛病。

## 外部链接
* eMedicine
麒麟有轨电车

**麒麟有轨电车**，起点勒拉南京地铁2号线马群站，终点勒拉王五庄，全长9.1公里。有13座车站，分别是马群站、百水桥路站、马高路站、北湾营街站、天泉路站、南湾营街站、天兴路站、启迪大街站、麒麟生态公园站、光华路站、水街坊站、智汇路站、石杨路站。2017年10月31号上半天10点钟，麒麟有轨电车正式通车。

## 车站

## 参见
*南京有轨电车

## 参考
南大街站

**南大街站**是一座勒拉中国江苏省常州市个地铁站，属于常州地铁2号线。2021年6月28号，箇站开始正式运营。

## 参考资料
亚历山大·冯·巴赫

**亚历山大·冯·巴赫**（，），生勒奥地利个卢斯多夫，是19世纪辰光奥地利个政治人物搭外交官。1849年7月，伊畀皇帝弗朗茨·约瑟夫一世任命为内政大臣，勒任内以施行“开明专制”个政策而闻名。

## 参考
穆罕默德·艾明·阿里帕夏

**穆罕默德·艾明·阿里帕夏**（，），生勒奥斯曼帝国个伊斯坦布尔，是帝国个贵族、政治人物搭外交官。伊勒坦齐麦特辰光担当五次大维齐尔，曾参与克里米亚战后《巴黎条约》个谈判。

## 参考
2024年5月太阳风暴

**2024年5月的太阳风暴**指个是2024年5月10号开始个，勒拉第25太阳周期里向持续发生个一系列强大个太阳风暴，包括极端个太阳耀斑搭仔地磁暴。太阳风暴勒拉南北半球产生个极光纬度也远比平常低，热带地区也好觑到极光。

## 参考
耀斑

**耀斑**指个是勒拉恒星，特别是太阳个盘面或者边缘观测到个突发个闪光现象，伊会得释放出交关大个能量，喷出个粒子搭仔辐射可能会得危害地球。

对太阳来讲，太阳耀斑发生个频率随咾平均11年个活动周期变化，从太阳活跃期个一天几隻，到宁静期个一個礼拜没一個，变化交关。
小行星3051

**小行星3051**，貤叫**南通星**，是紫金山天文台勒拉1974年12月19号发现个主带小行星。

小行星3051个名字是江苏省个城市南通市。
癞团

**癞团**，貤叫**癞蛤巴**、**癞虾蟆**、**癞丝**，学名**蟾蜍**，无尾目个一类动物。大部分癞团个耳朵后头有毒腺，分泌出个毒性分泌物好做中药“蟾酥”，癞团个皮也好治疗大嘴巴。
皇极天皇

**皇极天皇**（，），本名**宝女王**，亦称**齐明天皇**，是日本第35搭第37个天皇。伊在位辰光迁都，并由儿子中大兄皇子摄政推行“大化改新”。

## 参考
*《日本书纪·巻廿四/巻廿六》
趒

**趒**，貤叫**走**、**走路**，是有脚个动物（包括人）动个方式，通常比跑步咾啥动起唻慢。
晋怀帝

**晋怀帝司马炽**（284年—313年3月14号），字**丰度**，是西晋第三个皇帝。伊是晋武帝个第二十五子，惠帝个弟弟。307年1月11号到311年7月13号辰光在位。311年永嘉之乱爆发，伊畀汉赵个军队俘虏，最后勒平阳死脱。

## 参考
* 房玄龄等著《晋书·巻05》
日本广播联合体

**日本广播联合体**（，），简称**JC**，是日本一個负责转播奥运会、世界杯咾啥个重大国际体育赛事个广播电视联合体，里向有日本放送协会（NHK）、日本民间放送联盟（民放联）咾啥。1996年开始，JC是奥运会、世界杯、亚运会勒拉日本个独家转播商。
KTV国民放送

**KTV国民放送**（；英文缩写），是韩国个国营有线电视频道，前身是系列新闻纪录电影《大韩新闻》，目的是宣导公共政策。

## 相关条目
* 国会广播
SBS TV

**SBS TV**是韩国SBS勒拉首都圈地区放个一隻电视频道，呼号是**HLSQ-DTV**，1991年12月9号上半天10:00，频道正式开播。
日里向

**日里向**，貤叫**日里**、**大白日里**，是指地球表面晒得到太阳光个直接或者间接照射个辰光，也就是日出搭仔日落当中个一段辰光。
MBC TV

**MBC TV**是韩国文化广播公司（MBC）勒拉首都圈地区放个一隻电视频道，呼号**HLKV-DTV**，1969年8月8号开播。1980年12月22号开始放彩色电视节目。
KBS第1频道

**KBS第1频道**（），貤叫**KBS 1TV**，是韩国广播公司（KBS）对韩国国内个一隻电视频道，主要播送新闻、文化搭仔体育节目，呼号是HLKA-DTV、HLCK。渠前身是美国RCA公司勒拉1961年12月31号开播个大韩放送，曾经是韩国唯一个电视台搭仔头一家民营电视台，1961年12月31号正式成为KBS下头个国营电视频道。

## 参考资料

## 外部链接
* KBS 편성표 －KBS 節目表
* U-KBS STAR 편성표
* KBS 제1TV 라이브 －流媒体现场直播
KBS第2频道

**KBS第2频道**（），貤叫**KBS 2TV**，是韩国广播公司（KBS）对韩国国内个一隻电视频道，主要播送电视剧、娱乐、体育搭仔儿童类节目，也会得放些新闻、财经节目。渠个前身是东洋广播公司个电视频道，1980年12月1号开始勒拉KBS下头播放。

## 外部链接
* KBS 편성표 －KBS 節目表
* U-KBS HEART 편성표
* KBS 제2TV 라이브 －流媒体现场直播
KBS World

**KBS World**是韩国广播公司（KBS）对韩国国外广播个电视频道，覆盖73隻国家搭仔地区，2003年7月1号开播。伊主要播送纪录片，电视剧，娱乐节目，下头会得配上英文、中文、西班牙文咾啥个言话个字幕。箇隻频道还有广播节目。

## 外部链接
*KBS World youtube直播 KBS World 
*KBS World24 youtube直播 KBS World24 
*KBS World myK直播 myK
韩国国际广播电台

**韩国国际广播电台**（，，中文简称**韩广**），是大韩民国个官方国际广播电台，也是韩国唯一面向世界，宣传韩国个多语种国际广播电台，是韩国放送公社（KBS）下头个广播电台，1953年8月15号开播，2005年3月3号改成功现在箇隻名字。

## 外部链接
* KBS World Radio 
* 中文网
中国国际广播电台俄语广播

**中国国际广播电台俄语广播**（），是中国国际广播电台一隻主要对外广播语种频道，1954年12月24号开播。

## 参考资料

## 外部链接
* 
* 中国国际广播电台俄语广播介绍
中国中央电视台西班牙语法语频道

**中国中央电视台西班牙语·法语频道**（简称**西法频道**或**西法语频道**；频道呼号：），是中国中央电视台老底子一条用西班牙语搭仔法语进行广播个频道，是中国中央电视台勒拉中文国际频道（）搭仔英语国际频道（）後头开播个第三隻国际频道，亦是中国中央电视台开播个头一条双语频道，2004年10月1号开播。

2007年10月1号，频道停播，拆分成功西班牙语频道和搭仔法语频道进行全天24小时弗间断个播出。

## 外部链接
* 央视网官方网站
嘉兴有轨电车

**嘉兴有轨电车**，指个是勒拉中国浙江省嘉兴市个有轨电车系统，拢总规划有7条线路，总长约莫98千米，当中一期工程总长约莫15.6千米。1号线示范段（纺工路滨河路站到嘉兴南站，10.6千米）勒拉2021年6月25号14点钟个辰光开始运营。嘉兴火车站箇站勒拉2022年1月15号10点08分开通运营。嘉兴火车站到中山东路安乐路站箇一段是2022年6月25号开通运营个。

嘉兴有轨电车是嘉兴市轨道交通系统个组成部分，定位是城市骨干公交系统，勒拉市域铁路造好通车以後作为轨道交通个补充，形成功能互补个多层次市区轨道交通网络。

## 运营线路

## 线路规划
### 一期工程
嘉兴有轨电车一期工程有T1线、T2线2条线路，全长约莫15.6千米。

#### 线路一览
*T1线一期工程从安乐路站出发，一路到嘉兴南站站，全长13.8公里。线路拢总设21座车站搭仔1个车辆基地，当中初期开通15座车站、预留6座车站。除开嘉兴站站是地下车站，挺下来所有车站侪是地面车站。平均站间距690米。控制中心勒拉庆丰路车辆基地内。
*T2线一期工程从月河北站出发，一路到环城南路站，全长1.8公里。线路拢总设5座车站，侪是地面车站。平均站间距450米。

### 近期线路
根据《嘉兴市有轨电车近期建设规划（2019～2023年）》，嘉兴有轨电车近期有3条线路，总长约莫35.7公里，呈“8字放射”型网络。

下表为目前正在修建或规划中的近期线路。

### 远期规划
远期规划里向，到2035年，嘉兴有轨电车会得有7条线路，总长约莫98公里，像张蜘蛛网一样网格样个，拿嘉兴市中心同嘉兴机场、梅花州景区、沪嘉城际七星站咾啥个重要地方连拉一道。

## 参考
KBS NEWS 24

**KBS NEWS 24**，韩国放送公社（KBS）个新闻频道，前身是2010年3月3号开播个互联网新闻频道**KBS 24**（），2021年7月19号勒拉电视丄向首播，2021奥运结束以后，KBS拿伊名字改成**KBS NEWS D**。2025年3月14号，伊名字变成**KBS NEWS 24**。

## 参考

## 外部链接
* KBS 편성표 －KBS 節目表
* KBS NEWS 24 －KBS新闻网
韩国教育放送公社

**韩国教育放送公社**（；），通称**教育放送**（英语：**EBS**），是大韩民国个国营教育电视台搭仔广播电台，1990年12月27号成立，是个附属机关，总部勒拉京畿道高阳市一山东区，电视台呼号是“HLQL-TV”，广播电台呼号是“HLQL-FM”。

## 外部链接

*
EBS第1频道

**EBS第1频道**（EBS 1TV) ，是韩国教育广播公司（EBS）对韩国国内个一隻电视频道，主要播送纪录片、幼儿搭仔青少年节目。伊个前身是韩国廣播公司（KBS）个第3频道（KBS 3TV），1981年2月2号开播个。1990年12月27号，EBS成立，拿KBS 3TV搭仔同样放教育节目个KBS第3调频广播（KBS 3FM）拿过来，KBS 3TV改名成功EBS TV。2015年2月11号，EBS 2TV开播，本来个EBS TV勒拉同一日脚拿名字改成EBS 1TV。

## 外部链接
* 官方网站
EBS第2频道

**EBS第2频道**（EBS 2TV) 是韩国教育广播公司（EBS）对韩国国内个一隻地面电视频道，主要播送纪录片、幼儿搭仔青少年节目，2015年2月5号试播，2月11号正式开播。

## 外部链接
* 官方网站
KBS第3频道

**KBS第3频道**（韩语：KBS 제3TV），貤叫**KBS 3TV**，是韩国放送公社一隻已经撤销脱个电视频道，主要播送文化、教育、体育类节目。伊1981年2月2号个辰光开播，1990年12月27号频道停播，併进韩国教育放送公社里向。
五四运动

**五四运动**，是中国近代史上个一次学生运动。1919年5月4号，北京个学生仔进行游行示威，抗议巴黎和会浪有关山东问题个决议，敦促伊个辰光个北洋政府覅签订相关条约，要求惩治相关官员。事体个一开始，是中国作为第一次世界大战个战胜国，期待“公理战胜强权”，好乘枪势里拿战败国德国勒拉山东个权益收转来，必过参会各国决定拿权益转让畀日本，激起中国老百姓个民族情绪，学生仔喊“外争主权，内除国贼”，上街游行，火烧赵家楼、痛打章宗祥。“五四运动”一般性还包括5月4号以后全国一系列个游行示威、罢课、罢市、罢工咾啥个，包括工商界参与个六三运动。阿末，曹汝霖、章宗祥、陆宗舆咾啥个亲日派官员个职务畀北洋政府撤脱，中国代表团勒拉6月28号拒绝勒拉《凡尔赛条约》浪签字。

## 参考
艾青

**艾青**（），本名**蒋正涵**，号**海澄**，曾用笔名有**莪加**、**克阿**、**林壁**咾啥个，男，浙江金华人，中国现代诗人，中国现代诗个代表诗人之一。

## 作品

*《大堰河——我的保姆》（诗集）1936，上海群众杂志公司
*《北方》（诗集）1939（自费印出）；1942，文生出版社
*《他死在第二次》（诗集）1939，上杂出版社
*《向太阳》（长诗）1940，海燕出版社
*《旷野》（诗集）1940，生活出版社
*《诗论》（理论）1941，桂林三户出版社
*《反法西斯》（诗集）1943，华北书店；1946，读书
*《吴满有》（长诗）1943，新华书店；1946，作家书屋
*《黎明的通知》（诗集）1943，文化供应社
*《愿春天早点来》（诗集）1944，桂林诗艺出版社 
*《雪里钻》（诗集）1944，新群出版社
*《献给乡村的诗》（诗集）1945，北门
*《释新民主主义的文学》（理论）1947，香港海洋书屋
*《走向胜利》（诗集）1950，文化工作社
*《新文艺论集》1950，群益出版社
*《欢呼集》（诗集）1950，北京新华书店；1952，人文出版社
*《艾青选集》1951，开明出版社
*《新诗论》1952，天下出版社
*《宝石的红星》（诗集）1953，人文出版社
*《艾青诗选》1955，人文出版社
*《黑鳗》（长诗）1955，作家出版社
*《春天》（诗集）1956，人文出版社
*《海岬上》（诗集）1957，作家出版社
*《苏长福的故事》（报告文学）署名纳雍，1960，新疆人民出版社
*《归来的歌》（诗集）1980，四川人民出版社
*《艾育叙事诗选》1980，广东人民出版社，1984，花城出版社
*《海恋花》（散文集）1980，四川人民出版社
*《艾青选集》1980，香港文学研究社
*《彩色的诗》（诗集）1980，江苏人民出版社
*《抒情诗选一百首》1980，香港时代图书公司
*《艾青诗选》1982，外文出版社
*《艾青谈诗》（理论）1982，花城出版社
*《落时集》（诗集）1982，浙江人民出版社
*《艾青抒情诗选》1983，文联出版社
*《雪莲》（诗集）1983，黑龙江人民出版社
*《域外集》（诗集）1983，花山出版社
*《艾青》（综合集）1983，人文出版社
*《艾青短诗选》1984，花城出版社
*《绿洲笔记》（散文集）1984，四川人民出版社
*《启明星》（诗集）1984，百花出版社
*《艾青论创作》1985，上海文艺出版社
*《艾青选集》（1-3册）1986，四川文艺出版社

《艾青全集》（全五卷）花山文艺出版社 / 1991-07

《艾青诗全编》上中下，人民文学出版社 / 2003-07

## 参考
江苏师范大学

**江苏师范大学**（），勒拉江苏省徐州市，是江苏省属重点院校，江苏省同教育部个省部共建大学。

## 参考资料

## 外部链接
*江苏师范大学主页
博多南线

**博多南线**（），是西日本旅客铁道（JR西日本）个一条铁路线，勒拉日本九州福冈县，两头分别是福冈市个博多站搭仔春日市个博多南站，长度只有8.5公里。博多南线本来並弗是运乘客个路线，而是山阳新干线个列车回送博多综合车辆所个辰光走个线路。1990年，勒拉当地居民个争取下头，JR西日本勒拉箇条线路丄向用新干线车辆当通勤列车用，算在来线线路。
博多南站

**博多南站**（），勒拉日本福冈县春日市上白水八丁目，是西日本旅客铁道(JR西日本)个铁路车站，博多南线个终点站，博多综合车辆所个西面。箇站勒拉1990年（平成2年）4月1号开通个。

## 外部链接
* 博多南車站（JR西日本）
日丰本线

**日丰本线**（），是九州旅客铁道（JR九州）个一条铁路线，勒拉日本九州东部，起点是勒拉九州北部福冈县北九州市小仓北区个小仓站，向南一路经过大分县、宫崎县，终点是鹿儿岛县鹿儿岛市鹿儿岛站，是九州东部主要个南北向铁路线。
日本标准辰光

**日本标准辰光**（；；缩写：），是日本所采用个标准辰光，比協調世界時快九個钟头（也就是UTC+9）。

## 外部链接
*日本時間
复读机

**复读机**，是一种好拿存拉磁带、CD咾啥个里向个声音存浪内置芯片里向，进行重复播放个机器，经常性用拉外文个听说方面个学习浪，是中国机电专家钟道隆少将发明个，箇隻专利无偿授权老百姓使用。

2001年，中华人民共和国信息产业部发布中华人民共和国行业标准SJ/T 11238-2001《语言复读机通用规范》，规范复读机个性能参数、安全性、电磁兼容性、环境适应性、可靠性咾啥个指标。

## 市场
复读机市场个发展正好碰着中国大陆外语教育个热潮。复读机最早勒拉1980年代末期出现，到1998年步步高进入市场前，市面高头只有几家牌子，年销量只有200万台出头。1999年开始，复读机销量像乘仔火箭一样，2002年达到1200—1500万台。

2017年，有记者勒拉重庆市进行统计，发现重庆市拿外文教材当中个磁带调乘光盘以後，新华书店个解放碑分店每個号头还是好卖出去上百台复读机。

## 梗

“复读机”箇個词勒拉中国大陆网络高头是只梗，指个是网络浪个人弗思考，直接拷贝前头人个言话个现象。2017年开始，更是出现“人类的本质就是复读机”箇种梗，表示大家大量重复特定言话个现象，就像是台复读机勒拉一刻弗停个重播相同个一句言话。

## 参见
* 录音机

## 参考
巴黎条约（1920年）

1920年**巴黎条约**（），指个是罗马尼亚个协约国个主要盟友（法国、英国、意大利搭仔日本）签订个一项条约，目的是认可罗马尼亚对比萨拉比亚个主权。箇隻条约日本一直呒没批准，故咾一直呒没生效过。

## 参考资料
韩国国际放送交流财团

**韩国国际放送交流财团**（），是韩国政府为咾改善、提高外国对韩国个形象而设立个对外宣传机构。伊下头有面向亚洲、澳洲、中东、欧洲、美国、阿拉伯圈观众个阿里郎国际放送，还向住拉韩国国内个外国观众提供有线电视搭仔卫星电视个英语节目。伊是1996年4月10号由韩国政府牵头成立个

## 参考资料
阿里郎国际放送

**阿里郎国际放送**（，），是韩国首尔一家英文国际电视台，由韩国国际放送交流财团经营，节目内容包括新闻、文化、纪录片、言话教学、娱乐节目。名字个来源是朝鲜地区民歌《阿里郎》。

1999年10月4号，伊个电视频道开播。2003年9月1号，伊新增广播电台。

## 外部链接
*
CBS基督教放送

**CBS基督教放送**（；，简称**CBS**），是韩国一家基督教广播机构，也是韩国最早个民营广播公司。1954年12月15号，CBS基督教放送开播。

## 外部链接
*官方网站 
*No Cut News
NHK札幌放送局

**NHK札幌放送局**（日语：NHK札幌放送局／エヌエイチケイさっぽろほうそうきょく Enueichikei Sapporo Hōsōkyoku */?），貤叫**NHK札幌广播电视台**，是日本广播协会（NHK）个地方广播电视台（放送局）之一，垃拉北海道札幌市中央区1丁目1番地，1928年6月5号成立个。

## 参考资料

## 外部链接
*
石河子市

**石河子市**（维吾尔语：，拉丁维文：，西里尔维文：），是中华人民共和国新疆维吾尔自治区个县级市，也是新疆生产建设兵团第八师个师部驻地，勒拉新疆准噶尔盆地南缘、天山中段北麓、玛纳斯河西岸。

## 外部链接
* 石河子政府网
稚内机场

**稚内机场**（，），是一爿民用机场，勒拉日本北海道稚內市市区东面约莫12公里个地方，是日本顶北面隻有定期航班起降个机场，1960年开业。

## 外部链接
* 稚内機場
练祁河

**练祁河**，貤叫**练祁塘**，是中华人民共和国上海市嘉定区搭仔宝山区个一条河，全长33.64公里。伊西起嘉定顾浦，向东经过宝山罗泾、月浦搭仔宝钢总厂厂区以後流进长江。当局勒拉练祁河河口造仔座练祁河闸。

## 参考
油墩港

**油墩港**是中华人民共和国上海市青浦区搭仔松江区一条南北走向个河流，全长36.5千米，北到吴淞江，南到横潦泾，由北往南一次经过青浦个白鹤、重固、香花、赵巷，松江个佘山、仓桥、大港、塔汇。

油墩港是条人工河，从松江区境内长约莫1.8公里个河浜尤墩港开挖续建出来个，再拿河浜个名字从尤墩港改成功油墩港。1959年，松江县疏浚油墩港，拿伊延伸出去，北到姚泾，南到横潦泾。1977年，青浦县同松江县开始分别开挖油墩港河段，1981年停工，1988年复工，1991年3月完工。

## 参考
看看新闻

**看看新闻**，上海广播电视台个网络新闻媒体，网站是看东方（上海）传媒有限公司运营个。

2016年6月20号，SMG融媒体中心成立，看看新闻网改名成功“看看新闻Knews”。

## 参考资料

## 外部链接
*看看新闻 
*
*
*
*
三岔港

**三岔港**是勒拉中华人民共和国上海市浦东新区高桥镇一隻摆渡口，也是伊周围一圈地方个名字，贴隔壁就是黄浦江。

## 历史
明清个辰光，箇埭陆续是嘉定县同宝山县管个。明天启年间，有人勒拉庙港口（乃朝高桥镇炮台浜村）设小浜口渡，貤叫赵公渡。清雍正十一年（1733年），黄浦江泥沙淤积，高桥地区个地向西延伸，小浜口渡部分设施搬去界浜，变成功界浜渡；另一部分向西北搬到草庵庙边浪，叫张家浜渡，亦叫草庵渡。宣统元年（1909年），张家浜渡再搬到其他地方去，叫便民庵。1912年，便民庵渡口向西搬到三岔港，就是今朝个三岔港摆渡口。

1949年上海战役个辰光，箇面是国军向东海跑路个重要节点，碉堡弗少。1954年，上海市轮渡公司接管三岔港摆渡口。2001年，當局重造新个三岔港摆渡口。

## 参考
纪王

**纪王**，中華人民共和國上海市闵行区华漕镇一個地名，历史丄向是**纪王鎮**，元朝个辰光造个，南北长千把米，东西阔近千米。纪王鎮鎮丄向有**纪王大街**，石板路，路两边各房子侪是平房同二层楼。1937年，纪王大多数房屋畀日本人个飞机轰炸光哉。1978年动迁，老街侪脱哉。2001年，纪王鎮并进上海市闵行区华漕镇，降格成**纪王村**。

## 参考
夏家浜

**夏家浜**勒拉中华人民共和国松江区中山街道东北部，东面是新桥镇为邻，西面是沪松公路，北面是卖花桥。箇面本来是夏家浜村，2001年1月，夏家浜同卖花桥村合併。2005年4月份，夏家浜村撤销成立夏家浜居民委员会。截止2005年，有24个居民小组，806户居民户，居民2493人。

## 参考
NHK旭川放送局

**NHK旭川放送局**（，貤叫**NHK旭川广播电视台**，是日本广播协会（NHK）个地方广播电视台（放送局）之一，垃拉日本北海道旭川市6条通6丁目27-5，负责主管NHK勒拉北海道上川、留萌、宗谷、空知北部地区事务。

## 参考资料

## 外部链接
*
南京公共交通（集团）有限公司

**南京公共交通（集团）有限公司** （），简称**南京公交集团**或**南京公交**，是一家主要负责经营南京市里向个公共汽车、摆渡、有轨电车、公共脚踏车咾啥个公共交通服务个国有]]独资有限责任公司，实际控制人是南京市人民政府，注册资本8亿元人民币。

## 相关
* 南京公交
* 南京有轨电车
卖花桥

**卖花桥**勒拉中华人民共和国松江区中山街道东北部。伊东面是夏家浜，南面是五龙居委会，西面是通波塘，北面是洞泾镇，勒拉沪松公路边浪，沪松公路浪有隻叫卖花桥个公交站头。

卖花桥箇個名字是箇埭老底子有座桥个名字，明朝开始形成集镇。卖花桥本名保胜桥，康熙六十一年重造，乾隆三十年重修，1962年疏扩洞泾泄河个辰光拿伊拆脱。现在还挺花桥居委会、卖新公路咾啥个带拉卖花桥个名字。

## 参考文献
木户幸一

**木户幸一**（，），是日本个政治人物、侯爵，木户孝允个孙儿。战前是昭和天皇个亲信，担当内大臣，昭和12年（1937年）是第一次近卫内阁个文部大臣、厚生大臣，昭和14年（1939年）是平沼内阁个内务大臣，昭和15年（1940年）到昭和20年（1945年）又做回到内大臣箇隻职务。1941年，伊推荐东条英机做首相，必过战局对日本弗利个辰光，伊又让东条内阁下台。战后，木户幸一以战犯个罪名畀远东国际军事法庭逮捕，判处终身监禁。

## 参考

## 外部链接
* 系図でみる近現代
* 木戸日記研究会旧蔵資料 | 国立国会図書館
* 木戸幸一の墓 
* 木戸幸一 系譜
岳母大人

《**岳母大人**》（），是马来西亚电影导演比·南利执导主演个爱情电影，1962年上映个。箇部电影勒拉1963年第十届亚洲电影节当中获得最佳黑白摄影奖，主演亦因此获得特别奖。

## 参考
风雨残梦

《**风雨残梦**》（），一部1956年新加坡马来语黑白电影，马纯岱指导、巨星比·南利主演。主演伊饰演两個弗同个角色，成年Hassan搭仔成年儿子Sazali。箇是比南利饰演反派角色个一部电影之一，也是邵氏集团个一部电影。

## 参考
常州快速公交

**常州快速公交系统**（简称**常州BRT**），是江苏省常州市个快速公交系统。《常州市快速公交BRT（一号线）工程可行性研究报告》来勒2007年5月23号通过专家组审评，第二天动工，2008年元旦开通。快速公交专用道设置勒路中央，车站来勒专用道两边，乘客走斑马线或者天桥进站头。车辆侪是右开门个。车票采用单一票价，投钞票么2块，刷交通卡么1.2元，BRT专用站台丄好免费同向换乘。

伊有两条主线，分别是2008年1月1号开通个、南北走向个快速公交一号线搭仔2009年5月2号开通个、东西走向个快速公交二号线。

## 参考
斑马线

**斑马线**，貤叫**人行横道线**、**横道线**，一种道路丄个交通标线，专门畀过马路个行人用个。当人走进斑马线或者等候过马路个辰光，所有车子侪必须礼让人。
重庆石板坡长江大桥

**重庆石板坡长江大桥**来扗重庆市渝中区石板坡同南岸区梨子园当中，1977年11月份动工，1980年7月1号造好通车，总造价6468万元。重庆石板坡长江大桥是长江上游第一座公路桥，也是重庆主城区来勒长江丄个第一座桥。设计单位是上海市市政工程设计院，施工单位是重庆市桥梁工程公司。

2003年12月份动，来勒伊边丄向动工造仔座复线桥。
粪箕

**粪箕**是個扗北部吴语里向个多义词，来勒弗同地方有弗同个意思，好指个是：

*苏州闲话咾啥个里向指个是畚箕

*贴壁个松江闲话咾啥个里向指个是簸箕
簸箕

**簸箕**，貤叫**粪箕**、**撮箕**、**竹箕**、**篓箕**咾啥个，一种用竹头、草绳编出来个家生，盛粮食、筛箩咾啥用个。伊也好摆泥、摆小菜咾啥，或者用来挑粪去农田施肥。
奔跑吧！小狗

《**奔跑吧！小狗**》（），一部美國加拿大个学龄前教育动画片系列，从1961年编写个同名个儿童图书改编个，由亚当·佩尔兹曼（Adam Peltzman）创作，第一季是2021年1月26号来勒Netflix丄开播个。第二季是2021年12月7号播放个，第三季是来勒2022年9月19号播放个，第四季是来勒2023年11月27号播放个。

## 參考來源

## 外部链接

* 
*
成田市

**成田市**（）是日本千叶县北部个城市，境内有隻成田国际机场。人口约10万人。

## 外部链接
阿里巴巴与王老五

《**阿里巴巴与王老五**》（），是马来西亚电影导演比·南利指导主演个喜剧电影，1961年上映个，故事灵感从《一千零一夜》当中阿里巴巴个故事。
东山站（温州市）

**东山站**来勒浙江省温州市瑞安市东山街道规划个温瑞大道路当中（开发路南面），是温州轨道交通S2线个南端终点站搭仔S3线个一座中间站，也是S2线同S3线唯一一個换乘站，有一隻岛式站台（S2线清东路方向同S3线温州火车站方向一道用个）搭仔两隻侧式站台。S2线车站来勒2023年8月26号跟咾S2线一道开通。

## 参考资料
大溪东瓯古城遗址

**大溪东瓯古城遗址**来勒浙江省台州市温岭市里宅、大岙伊面𡍲，是战国晚期西汉早期辰光个城墙遗址。城址范围东西长约莫390米，南北阔约莫260米，面积约莫10万平方米。

## 参考
米德哈特帕夏

**米德哈特帕夏**（，），生勒奥斯曼帝国个伊斯坦布尔，是帝国个贵族、政治人物。伊作为坦志麦特辰光个重要改革家，勒1876年12月23号推动颁布奥斯曼帝国个第一部宪法。1872年、1876年，伊两度担任大维齐尔。1881年5月17号，以莫须有个罪名判处死刑，必过英国施压让伊个死刑判决撤回哉，改判流放到汉志塔伊夫。1883年4月26号，伊勒牢监里向畀人暗杀脱。

## 参考
爱德华·格雷

**爱德华·格雷**（，），生拉伦敦，是英国个政治人物、外交官搭贵族。伊拉1905年到1916年辰光担当外交大臣，是英国历史上任期顶长个外相。
约翰·马歇尔

**约翰·马绍尔**（，），生拉弗吉尼亚，是美国个政治人物、律师搭开国元勋。伊是美国第4任国务卿，之后勒1801年畀阿当士总统任命为首席大法官，确立美国三权分立个体制。
中国知识基础设施工程

**中国知识基础设施工程**（，简称）是中华人民共和国一项知识工程，清华大学直接领导，获得教育部、中共中央宣传部、科技部、国家新闻出版广电总局、国家计委个支持。箇隻工程一开始是清华大学同清华同方发起个，1995年正式立项，1996年发行《中国学术期刊（光盘版）》，迅速占领中国图书情报市场、特别是高等院校个图书馆市场。

中国知识基础设施工程个主要访问平台是“**中国知网**”，中国最大个有垄断地位个全文学术信息网站。

## 外部链接
*中国知网首页
*CNKI海外网址
*双语期刊翻译工程
老约瑟夫·P·肯尼迪

**老约瑟夫·P·肯尼迪**（，），生拉波士顿，是美国个政治人物、实业家搭外交官，肯尼迪总统个父亲。伊勒1938年3月8号到1940年10月22号担当驻英国特命全权大使。
路易吉·卡多尔纳

**路易吉·卡多尔纳**（，），是意大利个军人、政治人物。第一次世界大战辰光担当意大利陆军个参谋总长，必过1917年输脱卡波雷托战役以後，伊个职务畀阿尔曼多·迪亚兹替代。墨索里尼掌权后，伊拉1924年晋升为陆军元帅。
亚历山大·戈尔恰科夫

**亚历山大·戈尔恰科夫**（，），是俄罗斯帝国辰光个外交官搭政治人物。伊拉1856年到1883年担当俄国个外交大臣。
恒大桥

**恒大桥**，来勒乃朝上海市浦东新区三林镇杨思个上南路海阳路路口附近，是隻地名，来源是1920年创办个恒大纱厂。恒大纱厂创办个第二年，伊来勒厂门口修仔条恒大路，伊跨杨思港有座桥，大家叫伊恒大桥。老底子附近有隻同名个公交车站，现在改名成功上南路海阳路，现在还留有恒大路、恒大华城咾啥个地名。

## 参考
清东路站

**清东路站**来勒浙江省温州市乐清市城东街道宁康东路千帆西路路口附近，是座高架侧式车站，也是温州轨道交通S2线一期个北端终点站。箇站来勒2023年8月26号跟S2线一道开通。

本站个装饰主要是海洋文化元素，用个蓝白相隔个色调，塑造简约、动感个交通空间。站头里向个墙丄展示出口信息、交通信息、站内空间图咾啥，方便市民了解站头个相关信息。

## 参考
曹家渡街道

**曹家渡街道**是中国上海市静安区个一隻街道办事处，面积1.5平方公里。户籍人口7.08万（2013年）人。办事处来勒武定路1108号。

## 参见
* 曹家渡